cyanic-selkie/wikianc huggingface dataset:
വെള്ളാഞ്ചിറ
തൃശ്ശൂർ ജില്ലയിലെ ഒരു ഗ്രാമമാണു വെള്ളാഞ്ചിറ.
തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള ചാലക്കുടി ഫൊറോന പള്ളിയുടെ കീഴിലുള്ള വെള്ളാഞ്ചിറ പള്ളി ഇവിടെയാണു.
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
കോശജീവശാസ്ത്രം
കോശ ഘടനയുടെ പഠനം
കോശ ഘടനയെ പഠിക്കുമ്പോൾ തന്മാത്രാ തലത്തിലുള്ള ഗവേഷണം നടക്കുന്നു. ജൈവികവും അജൈവികവുമായ ഘടകങ്ങൾ, ഹോർമോണുകൾ, ജലം തുടങ്ങിയവയുടെ സാന്നിദ്ധ്യവും പ്രവർത്തനവും പഠനവിധേയമാക്കുന്നു.
യൂകാരിയോട്ടുകൾ_പ്രോകാരിയോട്ടുകൾ
കോശങ്ങൾ ഘടനാപരമായി വളരെയധികം സവിശേഷതകൾ പ്രദർശിപ്പിക്കുന്നു. പഠനസൗകര്യത്തിനായി അവയെ യൂക്കാരിയോട്ടുകൾ എന്നും പ്രോകാരിയോട്ടുകൾ എന്നും രണ്ടായി തരം തിരിക്കാം. കോശജീവശാസ്ത്രം പ്രധാനമായും പഠനവിധേയമാക്കുന്നത് യൂകാരിയോട്ടുകളെക്കുറിച്ചാണ്. പ്രോകാരിയോട്ടുകളെക്കുറിച്ച് പഠനം നടക്കുന്നത് സൂക്ഷ്മജീവശാസ്ത്രം എന്ന മേഖലയിലാണ്.
മൈക്രോസ്കോപ്പ് ഉപയോഗിച്ച്
വിവിധ തരം മൈക്രോസ്കോപ്പ് ഉപയോഗിച്ച് കോശ പഠനം നടത്തുന്നു. ഒപ്റ്റിക്കൽ മൈക്രോസ്കോപ്പ്, ഇലക്ട്രോൺ മൈക്രോസ്കോപ്പ്, സ്കാനിംഗ് ഇലക്ട്രോൺ മൈക്രോസ്കോപ്പ്, ഫ്ലൂറസൻസ് മൈക്രോസ്കോപ്പ്, കോ-റിലേറ്റീവ് ലൈറ്റ്-ഇലക്ട്രോൺ മൈക്രോസ്കോപ്പ്, കോൺഫോക്കൽ മൈക്രോസ്കോപ്പ്എന്നിവ ഇതിൽ പ്രയോജനപ്പെടുത്തുന്നു.
അവലംബം
വർഗ്ഗം:ജീവശാസ്ത്രം
വി.സി. ബേഡ് അന്താരാഷ്ട്ര വിമാനത്താവളം
ആന്റീഗ & ബാർബ്യൂഡ എന്ന ദ്വീപ് രാജ്യത്തിൽ സ്ഥിതി ചെയ്യുന്ന അന്താരാഷ്ട്ര വിമാനത്താവളം ആണ് വി.സി. ബേഡ് അന്താരാഷ്ട്ര വിമാനത്താവളം. തലസ്ഥാനമായ St. ജോൺസിൽ ആണ് ഇത് സ്ഥിതി ചെയ്യുന്നത്.
സ്റ്റേഷൻ 5
പ്രശാന്ത് കാനത്തൂരിൻറെ സംവിധാനത്തിൽ പ്രയാൺ നായകനായി പുറത്തിറങ്ങാനിരിക്കുന്ന മലയാളചലച്ചിത്രമാണ് സ്റ്റേഷൻ 5. പ്രശാന്ത് കാനത്തൂർ തന്നെ ചിത്രത്തിലെ ഗാനങ്ങൾക്ക് ഈണം നൽകിയിരിക്കുന്നു. ചിത്രത്തിൻറെ തിരക്കഥയും ഛായാഗ്രഹണവും നിർവ്വഹിക്കുന്നത് പ്രതാപ് നായരാണ്. അഗളിയിലാണ് ചിത്രീകരണം തുടങ്ങിയത്. പിന്നീട് കൊവിഡ് 19 വ്യാപനത്തെത്തുടർന്ന് ചിത്രീകരണം ഒക്ടോബർ വരെ നിർത്തിവക്കേണ്ടി വന്നു.
ഈ ചിത്രത്തിൽ നഞ്ചിയമ്മയും വിനോദ് കോവൂരും ആലപിച്ച നാടൻപാട്ടിൻറെ ശബ്ദലേഖനം അട്ടപ്പാടിയിലും കോഴിക്കോടും വച്ച് പൂർത്തിയാക്കി.
അവലംബം
വർഗ്ഗം:പുറത്തിറങ്ങാനിരിക്കുന്ന മലയാളചലച്ചിത്രങ്ങൾ
പ്രതിരോധമന്ദിരം
പ്രതിരോധമന്ദിരം(ഇംഗ്ലീഷ്:Siege tower) എന്നത് കാഴ്ച്ചയിൽ ഗോപുരം പോലെയിരിക്കുന്ന ഒരു പ്രത്യേക ഉപരോധായുധമാണ്.മദ്ധ്യകാലഘട്ടത്തിൽ ഇവയെ ബെല്ഫ്രി(Belfry) എന്നും ബ്രീച്ചിംഗ് ടവർ(Breaching tower) എന്നും വിളിച്ചിരുന്നു.ഇവയുടെ നിർമ്മാണ ഉദ്ദേശം പോരാളികളെയും ഗോവണികളെയും ഉപരോധിക്കപ്പെട്ടുകൊണ്ടിരിക്കുന്ന കോട്ടയുടെയോ പട്ടണത്തിന്റെയോ മതിൽകെട്ടിലെ(ഇംഗ്ലീഷ്:Fortification) പ്രതിരോധ സംവിധാനങ്ങളിൽനിന്നും സംരക്ഷിക്കുകയെന്നതയിരുന്നു. പ്രതിരോധമന്ദിരത്തിന്റെ അസ്ഥിവാരം മിക്കവാറും സമചതുരമായിരുന്നു.സാധാരണയായി ഇവയ്ക്ക് നാല്ചക്രങ്ങളും അക്രമിക്കേണ്ട മതില്കെട്ടിന്റെ ഏതാണ്ട് തുല്യമായ ഉയരവുമായിരുന്നു.ചിലപ്പോൾ വില്ലാളികൾക്ക് മതിൽകെട്ട്‌ ആക്രമിക്കാനുള്ള സൗകര്യത്തിനായി ഉയരം അതിലും കൂടുതലുമാക്കരുണ്ടായിരുന്നു.ഇവ മരം കൊണ്ടായിരുന്നു ഉണ്ടാക്കാറ്.അതിനാൽ ശത്രുക്കൾ ഇതിനു തീ വയ്ക്കാതിരിക്കാനായി ഇവ ഇരുമ്പ് കൊണ്ടോ പുതിയ മൃഗത്തോൽ കൊണ്ടോ പൊതിയാരുണ്ടായിരുന്നു.
ക്രിസ്തുവിനുമുന്പ് നാലാം ശതകത്തിൽ ഇവ യൂറോപ്പിൽ ഉപയോഗിച്ചിരുന്നു.രാക്ഷസക്കവണകൾ പോലെ ഇവയും വളരെ വലുതായിരുന്നു.അതിനാൽത്തന്നെ ഇവ പണിയാൻ വളരെയധികം സമയം ആവശ്യമായിരുന്നു.ഇതുകൊണ്ടുതന്നെ ഗോവണികളും ഭിത്തിഭേതനയന്ത്രങ്ങളും(ഇംഗ്ലീഷ്:Battering Ram) മതിൽകെട്ട്‌ കടക്കാൻ സഹായിക്കുന്നതിൽ പരാജയപ്പെട്ടാൽ മാത്രമേ ഇവ പണിയാൻ ശ്രമിക്കുകതന്നെ ചെയ്തിരുന്നുള്ളൂ.
ഇവയിൽ ചിലപ്പോൾ കുന്തക്കാരും വാൾക്കാരും വില്ലാളികളും മറ്റും മതില്കെട്ടിന്റെ സംരക്ഷകരെ അക്രമിക്കുനതിനായി കയറാറുണ്ടായിരുന്നു.എന്നിരുന്നാലും പ്രതിരോധമന്ദിരത്തിന്റെ വലിപ്പം കാരണം മതില്കെട്ടിന്റെ മുകളില്നിന്നും പീരങ്കിപോലുള്ള ആയുധങ്ങളുപയോഗിച്ച് ഇവ ആക്രമിക്കുക എന്നത് എളുപ്പമായിരുന്നു.
പ്രതിരോധമന്ദിരം മതില്കെട്ടിന്റെ അടുത്തെത്തിയാൽ ഇതില്നിന്നും അക്രമികൾക്ക് മതില്കെട്ടിന്റെ അകത്തുകടക്കാനായി പ്രതിരോധമന്ദിരത്തിൽനിന്നും ഒരു മരപ്പാലം മതില്കെട്ടിന്റെ അകത്തേക്ക് ഇടുകയാണ് ചെയ്യാറ്
പുരാതനകാലം
ഏറ്റവും ആദ്യം പ്രതിരോധമന്ദിരങ്ങൾ ഉപയോഗിച്ചിരുന്നത് ഏതാണ്ട് ബി.സി. ഒൻപതാം ശതകത്തിൽ നവ അസ്സീറിയൻ സാമ്രാജ്യമായിരുന്നു.ഈ കാലഘട്ടത്തിൽ തന്നെ പല വമ്പൻ പ്രതിരോധമന്ദിരങ്ങളും നിർമ്മിക്കപ്പെട്ടു. എങ്കിലും അക്കാലത്ത് നഗരങ്ങൾ മിക്കതും നദീതീരങ്ങളിലായിരുന്നു.അതിനാൽത്തന്നെ പ്രതിരോധമന്ദിരങ്ങൾ ചിലപ്പോൾ നദിയുടെ ആഴംകുറഞ്ഞ ഭാഗങ്ങളിലൂടെ കൊണ്ടുപോകുകയോ അത് സാധ്യമല്ലാത്തപ്പോൾ കപ്പലുകളിൽ കയറ്റികൊണ്ടുപോകുകയോ ആണ് ചെയ്തിരുന്നത്.സഞ്ചരിക്കാൻ കഴിയുന്ന പ്രതിരോധമന്ദിരങ്ങളെക്കുറിച്ച് പ്രതിപാതിക്കുന്ന പുരാതന ചൈനയിലെ ആദ്യ രേഖ കപ്പൽ യുദ്ധങ്ങലെക്കുരിച്ചുള്ള ഒരു രേഖയിലാണ്.
മദ്ധ്യകാലം
റോമൻ സാമ്രാജ്യത്തിന്റെ തകർച്ചയോടുകൂടി മദ്ധ്യകാലഘട്ടത്തിൽ പ്രതിരോധമന്ദിരങ്ങളുടെ ഉപയോഗം അതിന്റെ ഏറ്റവും ഉയരത്തിലെത്തി.കൂടാതെ പ്രതിരോധമന്ദിരങ്ങളുടെ മുന്നേറ്റം തടയുന്ന ചെറിയ കൃത്രിമ കിടങ്ങുകൾ മൂടുന്ന തൊഴിലാളികൾക്ക് മതിൽകെട്ടിലെ(ഇംഗ്ലീഷ്:Fortification) പ്രതിരോധ സംവിധാനങ്ങളിൽനിന്നും രക്ഷപ്പെടാനുള്ള നീക്കാവുന്ന കൂറ്റൻ മറകളും ഈ കാലത്തുതന്നെ വികസിപ്പിച്ചെടുത്തു.എ.ഡി.1266ൽ 200 വില്ലാളികൾക്ക് കയറാൻ പറ്റുന്ന ഒരു വലിയ പ്രതിരോധമന്ദിരം പണിയപ്പെടുകയുണ്ടായി.വെടിമരുന്നിന്റെ വരവോടെ ഒരേസമയം പ്രതിരോധമന്ദിരങ്ങളും വലിയ മതിൽക്കെട്ടുകളും ഉപയോഗശൂന്യമായി.എങ്കിലും പിന്നീട് പ്രതിരോധമന്ദിരങ്ങളുടെ ഒരു വകഭേതമായ മരം കൊണ്ടുതന്നെ നിർമ്മിക്കുന്ന പീരങ്കികൾ കയറ്റാവുന്ന ഗോപുരങ്ങൾ(ഇംഗ്ലീഷ്:battery-towers) രംഗത്തെത്തി.പിന്നീട് ഇവയും ചരിത്ര ശേഷിപ്പായി മാറി
അവലംബം
ഇംഗ്ലീഷ് വിക്കിപീഡിയ
വർഗ്ഗം:ചരിത്രം
ദി വെസ്റ്റൽ വിർജിൻ
ജാക്വസ്-ലൂയിസ് ഡേവിഡ് വരച്ച ചിത്രമാണ് ദി വെസ്റ്റൽ വിർജിൻ. വരച്ച തീയതി അജ്ഞാതമാണെങ്കിലും 1803-ലെ ലെസ്പിനാസ് സെയിൽ കാറ്റലോഗിൽ 1787 എന്ന വർഷം നൽകിയിരിക്കുന്നതിനാൽ 1784-നും 1787-നും ഇടയിലായിരിക്കുമെന്ന് ആന്റോയിൻ ഷ്നാപ്പർ കണക്കാക്കുന്നു. പ്രിക്സ് ഡി വെർട്ടുവിന്റെ ഭാഗമായി വരച്ച ഈ ചിത്രം ഒരുപക്ഷേ ആൻഡ്രോമാഷെ മോർണിംഗ് ഹെക്ടർ വരച്ച അതേ വർഷം 1783 ആണെന്ന് സോഫി മോണറെറ്റ് അഭിപ്രായപ്പെടുന്നു.
1909-ൽ വീണ്ടും പ്രദർശിപ്പിച്ച ഈ ചിത്രം വിശുദ്ധ കന്യകയെക്കുറിച്ചുള്ള പകുതി കാലദൈർഘ്യമുള്ള പഠനമാണ്. ഈ ചിത്രം ഡേവിഡ് വരച്ചതല്ലെന്ന് ഗാസ്റ്റൺ ബ്രയർ, ക്ലോസ് ഹോൾമ, ലൂയിസ് ഹൗട്ടെകൂർ എന്നിവർ എതിർത്തെങ്കിലും ചിത്രകാരന്റെ സ്വന്തം സൃഷ്ടികളുടെ പട്ടികയിൽ ഈ ചിത്രം ഒപ്പിടുകയും പരാമർശിക്കുകയും ചെയ്തു. ചിത്രത്തിലെ കൈയ്യും അങ്കിയും ചിത്രകലയുടെ ആവിഷ്ക്കാരശൈലിയും നോക്കി അന്റോയിൻ ഷ്നാപ്പർ ഡേവിഡിനെ ഈ ചിത്രത്തിന്റെ രചയിതാവായി പിന്തുണച്ചു. 1980 മുതൽ ഈ ചിത്രം യുഎസ്എയിലെ ഒരു സ്വകാര്യ ശേഖരത്തിലാണ്.
ഗ്രന്ഥസൂചിക
വർഗ്ഗം:ജാക്വസ്-ലൂയിസ് ഡേവിഡ് വരച്ച ചിത്രങ്ങൾ
സെക്കൻഡറി ലെൻസ്
ലഘുചിത്രം|മാഗ്നറ്റിക് റിംഗ് ഉപയോഗിച്ച് ഒരു ഫോൺ ക്യാമറയിൽ അറ്റാച്ചുചെയ്യുന്ന ഒരു ഫിഷ്ഐ സെക്കൻഡറി ലെൻസ്. ലെൻസ് ഉപയോഗിച്ച് എടുത്ത ഒരു ഉദാഹരണ ചിത്രം ആണ് അവസാനത്തേത് ഏതൊരു ക്യാമറയിലും ഘടിപ്പിച്ചിട്ടുള്ള പ്രധാന ലെൻസിനെ വിശേഷിപ്പിക്കുന്നത് പ്രൈമറി ലെൻസ് എന്നാണ്. ക്യാമറയിലെ പ്രധാന ലെൻസിനോടൊപ്പം ഉപയോഗിക്കുന്ന വിവിധോദ്ദേശ ദ്വിതീയ ലെൻസുകളെയാണ് സെക്കൻഡറി ലെൻസ് അല്ലെങ്കിൽ ആക്സസറി ലെൻസ് എന്ന് വിശേഷിപ്പിക്കുന്നത്. പ്രൈമറി ലെൻസിന് മുന്നിലോ, ക്യാമറയ്ക്കും പ്രൈമറി ലെൻസിനും ഇടയിലോ ദ്വിതീയ ലെൻസ് ഘടിപ്പിക്കാം.
പ്രാഥമിക ലെൻസിന് മുന്നിൽ ഉപയോഗിക്കുന്ന ലെൻസുകൾ
പ്രാഥമിക ലെൻസിന് മുന്നിൽ ഉപയോഗിക്കാൻ രൂപകൽപ്പന ചെയ്ത ദ്വിതീയ ലെൻസുകളുടെ ഉദാഹരണങ്ങൾ താഴെ പറയുന്നവയാണ്:
ടെലികൺവെർട്ടറുകൾ
പ്രാഥമിക ലെൻസിന് പിന്നിൽ ഉപയോഗിക്കുന്ന ഏറ്റവും സാധാരണമായ സെക്കൻഡറി ലെൻസ് ടെലികൺവെർട്ടറാണ്. പ്രാഥമിക ലെൻസിന്റെ ഫോക്കൽ ദൂരം കൂട്ടുന്നതിന് വേണ്ടിയാണ് ടെലികൺവെർട്ടറുകൾ ഉപയോഗിക്കുന്നത്.
ക്രോസ്-സിസ്റ്റം അഡാപ്റ്ററുകൾ
ഒരു ക്യാമറ സിസ്റ്റത്തിന്റെ ലെൻസിനെ മറ്റൊന്നിലേക്ക് പൊരുത്തപ്പെടുത്തുന്നതിന് പ്രാഥമിക ലെൻസിന് പിന്നിൽ ഉപയോഗിക്കുന്ന പ്രത്യേക ദ്വിതീയ ലെൻസുകൾ ആണ് ക്രോസ്-സിസ്റ്റം അഡാപ്റ്ററുകൾ. ഇവയെ ആക്റ്റീവ് അഡാപ്റ്ററുകൾ അല്ലെങ്കിൽ കൺവെർട്ടറുകൾ എന്ന് വിളിക്കുന്നു. ഉദാഹരണത്തിന്, ഒരു കാനൺ ക്യാമറ ലെൻസ് നികോൺ ക്യാമറയിൽ ഘടിപ്പിക്കാൻ സാധിക്കുകയില്ല. ഇത്തരം സാഹചര്യങ്ങളിൽ ക്രോസ് സിസ്റ്റം അഡാപ്റ്ററുകൾ ഉപയോഗിക്കാം.
പുറം കണ്ണികൾ
വർഗ്ഗം:ഫോട്ടോഗ്രാഫി ലെൻസുകൾ
ശിഖർ ധവൻ
അന്താരാഷ്ട്ര മത്സരങ്ങൾ
2013 ഓഗസ്റ്റ്‌ 12-ആം തിയതി പ്രിട്ടോറിയയിൽ ദക്ഷിണാഫ്രിക്കൻ എ ടീമിനെതിരായ ഏകദിന മത്സരത്തിൽ ശിഖർ ധവാൻ ഡബിൾ സെഞ്ചുറി (150 പന്തിൽ 248 റൺ) നേടി. എ ക്ലാസ് മത്സരങ്ങളിൽ ഒരു താരം നേടുന്ന ഏറ്റവും ഉയർന്ന രണ്ടാമത്തെ സ്കോറാണിത്. 2013ലെ മികച്ച ബാറ്റിങ് പ്രകടനത്തിന് വിസ്ഡന്റെ മികച്ച അഞ്ച് ക്രിക്കറ്റ് താരങ്ങളുടെ പട്ടികയിൽ ശിഖർ ധവാൻ സ്ഥാനം പിടിച്ചു.
ഇന്ത്യൻ പ്രീമിയർ ലീഗ്
ഇന്ത്യൻ പ്രീമിയർ ലീഗിൽ 2008-ൽ ശിഖർ ഡെൽഹി ഡെയർഡെവിൾസിന് വേണ്ടിയും 2009–2010 വർഷങ്ങളിൽ മുംബൈ ഇന്ത്യൻസിന് വേണ്ടിയും 2011–2012 വർഷങ്ങളിൽ ഡെക്കാൻ ചാർജേഴ്സ് ടീമിന് വേണ്ടിയും കളിച്ചു. ഡെക്കാൻ ചാർജേഴ്സിനെ ഇന്ത്യൻ പ്രീമിയർ ലീഗിൽ നിന്നും പുറത്താക്കിയ ശേഷം 2013-മുതൽ സൺറൈസേഴ്സ് ഹൈദരാബാദ് ടീമിന് വേണ്ടി കളിക്കുന്നു.
അവലംബം
വർഗ്ഗം:1985-ൽ ജനിച്ചവർ
വർഗ്ഗം:ഡിസംബർ 5-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:അരങ്ങേറ്റ ടെസ്റ്റിൽ ശതകം നേടിയ ക്രിക്കറ്റ് കളിക്കാർ
സാറാ മുറെ ജോർദാൻ
സാറാ മുറെ ജോർദാൻ (ജീവിതകാലം: ഒക്ടോബർ 20, 1884 - നവംബർ 21, 1959) ഒരു അമേരിക്കൻ ഗ്യാസ്ട്രോഎൻട്രോളജിസ്റ്റും അമേരിക്കൻ ഗ്യാസ്ട്രോഎൻട്രോളജിക്കൽ അസോസിയേഷന്റെ മുൻ പ്രസിഡന്റുമായിരുന്നു. പ്രധാനമായും ബോസ്റ്റണിൽ വൈദ്യശാസ്ത്രം പരിശീലിച്ച അവർ പെപ്റ്റിക് അൾസർ രോഗത്തിലും ആമാശയ ക്യാൻസറിലുമാണ് വൈദഗ്ദ്ധ്യം നേടിയത്.
1884-ൽ മസാച്യുസെറ്റ്‌സിലെ ന്യൂട്ടണിലാണ് സാറാ മുറെ ജനിച്ചത്. അവളുടെ പിതാവ് പാട്രിക് ആൻഡ്രൂ മുറെ ഐറിഷ് വംശജനായ ഒരു കോച്ച് അറ്റകുറ്റപ്പണി നടത്തുന്ന തൊഴിലാളിയും മാതാവ് മരിയ സ്റ്റുവർട്ട് ഇംഗ്ലീഷ്, സ്കോട്ടിഷ് പാരമ്പര്യമുള്ള വനിതയുമായിരുന്നു. സാറാ മുറെ 1901-ൽ റാഡ്ക്ലിഫ് കോളേജിൽ വിദ്യാഭ്യാസത്തിന് ചേരുകയും 1904-ൽ ക്ലാസിക് വിഷയങ്ങളിൽ ബിരുദം നേടുകയും ചെയ്തു. വൈദ്യശാസ്ത്രം പഠിക്കാനാണ് ആഗ്രഹിച്ചതെങ്കിലും മാതാപിതാക്കൾ പിന്തിരിപ്പിച്ചതോടെ അവൾ മ്യൂണിച്ച് സർവകലാശാലയിൽ ക്ലാസിക്കൽ ഫിലോളജിയിലും പുരാവസ്തുശാസ്ത്രത്തിലും പിഎച്ച്ഡി പൂർത്തിയാക്കി. 1908-ൽ ബിരുദം നേടിയ അവരുടെ, എ സ്റ്റഡി ഓഫ് ദി ലൈഫ് ഓഫ് ആന്ദ്രേസ്, ദി ഫൂൾ ഫോർ ദ സേക്ക് ഓഫ് ക്രൈസ്റ്റ് എന്ന പേരിൽ തീസിസ് 1910-ൽ പ്രസിദ്ധീകരിച്ചു. ജർമ്മൻ അഭിഭാഷകനായിരുന്ന സെബാസ്റ്റ്യൻ ജോർദാനെ 1913-ൽ വിവാഹം കഴിച്ചു. മകൾ മേരി സ്റ്റുവർട്ട് ജോർദാൻ 1914-ൽ ജനിച്ചശേഷം ഒന്നാം ലോകമഹായുദ്ധം പൊട്ടിപ്പുറപ്പെട്ടതോടെ മുറെ അമേരിക്കയിലേക്ക് മടങ്ങിപ്പോയി. 1921-ൽ ജോർദാൻ വിവാഹമോചനം നേടി.
മെഡിക്കൽ കരിയർ
1917-ൽ ജോർദാൻ മെഡിക്കൽ വിദ്യാലയത്തിൽ ചേരാൻ തീരുമാനിച്ചു; വൈദ്യശാസ്ത്രം കൂടാതെ രസതന്ത്രം, ജന്തുശാസ്ത്ര കോഴ്സുകളും പഠിക്കാമെന്നുള്ള ഒരു കരാറിന് കീഴിൽ പ്രൊബേഷനിൽ അവൾ ടഫ്റ്റ്സ് യൂണിവേഴ്സിറ്റി സ്കൂൾ ഓഫ് മെഡിസിനിൽ പ്രവേശനം നേടി. ആവശ്യമായ അധിക കോഴ്‌സുകൾ പൂർത്തിയാക്കിയിട്ടുകൂടി പ്രൊബേഷൻ നീക്കം ചെയ്യപ്പെടാതെ വന്നപ്പോൾ, അവർ അമേരിക്കൻ മെഡിക്കൽ അസോസിയേഷനോട് (AMA) അന്വേഷണത്തിന് ആവശ്യപ്പെടുകയും അതോടെ അവളുടെ പ്രൊബേഷൻ പിൻവലിക്കപ്പെടുകയും ചെയ്തു. ഒരു വിദ്യാർത്ഥിനിയായിരിക്കെ, അവർ ഫ്രാങ്ക് ലാഹേയ്‌ക്കൊപ്പം തൈറോയ്ഡ് രോഗത്തെക്കുറിച്ച് ഗവേഷണം നടത്തുകയും 1921 ൽ ബിരുദം നേടുന്നതിന് മുമ്പ് ഒരു ശാസ്ത്ര പ്രബന്ധം രചിക്കുകയും ചെയ്തു.
സാറാ മുറെ ജോർദാൻ വോർസെസ്റ്റർ മെമ്മോറിയൽ ഹോസ്പിറ്റലിൽ തൻറെ ഇന്റേൺഷിപ്പ് പൂർത്തിയാക്കുകയും ഷിക്കാഗോയിലേക്ക് പോകുന്നതിനുമുമ്പ്, റഷ് മെഡിക്കൽ കോളേജിൽ ബെർട്രാം വെൽട്ടൺ സിപ്പിയുമൊത്ത് ഗ്യാസ്ട്രോഎൻട്രോളജിയിൽ പരിശീലനം നേടുകയും ചെയ്തു. പരിശീലനം പൂർത്തിയാക്കിയ ശേഷം അവൾ മസാച്യുസെറ്റ്സിലെ ബ്രൂക്ക്ലിനിൽ ഒരു സ്വകാര്യ പ്രാക്ടീസ് ആരംഭിച്ചു. 1923-ൽ, ബോസ്റ്റൺ ആസ്ഥാനമായുള്ള ലാഹേ ക്ലിനിക്കിൽ ലാഹേയോടൊപ്പം ചേർന്ന അവർ, അവിടെ പ്രധാന ഗ്യാസ്ട്രോഎൻട്രോളജിസ്റ്റായിരുന്നു. 1934-ൽ അക്കാലത്ത് അമേരിക്കൻ ഗ്യാസ്ട്രോഎൻട്രോളജിക്കൽ അസോസിയേഷന്റെ (AGA) ഔദ്യോഗിക പ്രസിദ്ധീകരണമായിരുന്ന ജേണൽ ഓഫ് ഡൈജസ്റ്റീവ് ഡിസീസസ് ആൻഡ് ന്യൂട്രീഷന്റെ എഡിറ്റോറിയൽ ബോർഡിലേക്ക് അവർ നിയമിതയായി. 1942-ൽ എജിഎയുടെ പ്രസിഡന്റായി തിരഞ്ഞെടുക്കപ്പെട്ട അവർ, ആ സ്ഥാനം നികത്തുന്ന ആദ്യ വനിതയാകുകയും 1943-ൽ രണ്ടാം തവണയും ഈ സ്ഥാനത്ത് തുടരുകയും ചെയ്തു. 1941 മുതൽ 1948 വരെ എഎംഎ ഗ്യാസ്ട്രോഎൻട്രോളജി വിഭാഗത്തോടൊപ്പം പ്രവർത്തിക്കുകയും 1948 ൽ ബോസ്റ്റൺ ചേംബർ ഓഫ് കൊമേഴ്‌സിലേക്ക് തിരഞ്ഞെടുക്കപ്പെടുകയും ചെയ്തു.
പെപ്റ്റിക് അൾസർ, ഗ്യാസ്ട്രിക് ക്യാൻസർ എന്നിവയുടെ ചികിത്സയിൽ ജോർദാൻ വൈദഗ്ദ്ധ്യം നേടിയിട്ടുണ്ട്. അവൾ ശസ്ത്രക്രിയാ ഇടപെടലുകളേക്കാൾ ഔഷധംകൊണ്ടുള്ള ചികിത്സയെ പ്രോത്സാഹിപ്പിക്കുകയും കൂടാതെ "ഭക്ഷണം, വിനോദം, വിശ്രമം" എന്നിവയെ അടിസ്ഥാനമാക്കിയുള്ള യാഥാസ്ഥിതിക തെറാപ്പി പലപ്പോഴും രോഗികൾക്ക് ശുപാർശ ചെയ്തു. ദ ന്യൂയോർക്കർ മാഗസിൻറെ സ്ഥാപകൻ ഹരോൾഡ് റോസ് ഉൾപ്പെടെ അവരുടെ ചികിത്സ നേടിയ നിരവധി സെലിബ്രിറ്റി രോഗികൾ പാചക ജേണലിസ്റ്റ് ഷീല ഹിബ്ബനുമായിച്ചേർന്ന് ഒരു പാചക പുസ്തകം എഴുതാൻ ജോർദാനെ പ്രോത്സാഹിപ്പിച്ചു. അതിന്റെ ഫലമായി, 1951-ൽ, ഗുഡ് ഫുഡ് ഫോർ ബാഡ് സ്റ്റൊമക്സ് എന്ന പുസ്തക പ്രസിദ്ധീകരിക്കപ്പെട്ടു.
എർസെബെറ്റ് ഷ്മക്ക്
ഒരു ഹംഗേറിയൻ പരിസ്ഥിതി പ്രവർത്തകയും സാമ്പത്തിക ശാസ്ത്രജ്ഞയും രാഷ്ട്രീയക്കാരിയും ദേശീയ അസംബ്ലി അംഗവുമാണ് എർസെബെറ്റ് ഷ്മക്ക്(ജനനം: 19 ഫെബ്രുവരി 1954) 2017 സെപ്റ്റംബറിൽ പാർട്ടിയുടെ പാർലമെന്ററി ഗ്രൂപ്പിന്റെ നേതാവായി തിരഞ്ഞെടുക്കപ്പെട്ട അവർ 2017 ഫെബ്രുവരി വരെ ഈ പദവിയിൽ സേവനമനുഷ്ഠിച്ചു. 2019 നവംബർ മുതൽ പാർട്ടിയുടെ കോ-ചെയർപേഴ്‌സണാണ്.
പ്രൊഫഷണൽ കരിയർ
1972 ൽ സെർബ് ആന്റൽ സെക്കൻഡറി ഗ്രാമർ സ്കൂളിൽ സെക്കൻഡറി പഠനം പൂർത്തിയാക്കിയ അവർ 1977 ൽ കാൾ മാർക്സ് യൂണിവേഴ്സിറ്റി ഓഫ് ഇക്കണോമിക് സയൻസസിൽ (ഇന്ന് കോർവിനസ് യൂണിവേഴ്സിറ്റി ഓഫ് ബുഡാപെസ്റ്റ്) നിന്ന് സാമ്പത്തിക ശാസ്ത്രജ്ഞയായി ബിരുദം നേടി. ഹംഗേറിയൻ സ്റ്റേറ്റ് റെയിൽ‌വേയുടെ (MÁV) ബുഡാപെസ്റ്റ് ഡയറക്ടറേറ്റിലെ ശമ്പളപ്പട്ടിക മാനേജറായി ജോലി ചെയ്യാൻ തുടങ്ങി. 1979 ൽ ഹംഗേറിയൻ യംഗ് കമ്മ്യൂണിസ്റ്റ് ലീഗ് (കിസ്) സ്റ്റാഫിൽ ചേർന്നു. അവിടെ 1984 നും 1989 നും ഇടയിൽ യൂത്ത് എൻവയോൺമെന്റൽ കൗൺസിൽ സെക്രട്ടറിയായി സേവനമനുഷ്ഠിച്ചു. 1984 ൽ ഡോക്ടറേറ്റ് നേടി. . 1989 ൽ സൊസൈറ്റി ഓഫ് ഹംഗേറിയൻ കൺസർവേഷനിസ്റ്റ് (എംടിവിഎസ്ഇഡ്) ന്റെ സ്ഥാപകരിലൊരാളായിരുന്നു അവർ. 2002 മുതൽ 2004 വരെ 2008 വരെ ചെയർപേഴ്‌സണായി പ്രവർത്തിച്ചു. അതിനുപുറമെ 1994 നും 1996 നും ഇടയിൽ സെൻട്രൽ ആന്റ് ഈസ്റ്റേൺ യൂറോപ്യൻ നെറ്റ്വർക്ക് ഓഫ് NGOs ഫോർ ദി എൻഹാൻസ്മെന്ററ് ഓഫ് ബയോഡൈവേഴ്സിറ്റി സെക്രട്ടറി കൂടിയായിരുന്നു. 1996 ൽ യൂറോപ്യൻ എൻവയോൺമെന്റൽ ബ്യൂറോയുടെ (ഇബിയു) നേതൃത്വത്തിലേക്ക് തിരഞ്ഞെടുക്കപ്പെട്ടു. അവിടെ 2000 നും 2006 നും ഇടയിൽ വൈസ് പ്രസിഡന്റായി സേവനമനുഷ്ഠിച്ചു. മൂന്ന് തവണ ദേശീയ പരിസ്ഥിതി കൗൺസിലിന്റെ ഡെപ്യൂട്ടി ചെയർപേഴ്‌സൺ കൂടിയായിരുന്നു ( 1997–1998, 1999–2000, 2006–2007).
രാഷ്ട്രീയ ജീവിതം
1990 കളിൽ നിരവധി ഹരിത രാഷ്ട്രീയ സംരംഭങ്ങളുടെ സ്ഥാപകാംഗമായിരുന്നു ഷ്മക്ക്. 1989 മുതൽ 1993 വരെ ഗ്രീൻ പാർട്ടി ഓഫ് ഹംഗറിയിൽ (MZP) അംഗമായിരുന്നു, അവിടെ 7 അംഗ പ്രസിഡന്റ് സ്ഥാനത്തേക്ക് നിയോഗിക്കപ്പെട്ടു. പാർട്ടിക്കുള്ളിലെ തീവ്ര വലതുപക്ഷ പ്രത്യയശാസ്ത്ര വോട്ടെടുപ്പിനെത്തുടർന്ന്, ഷ്മക്ക് ഉൾപ്പെടെ നിരവധി പരിസ്ഥിതി പ്രവർത്തകർ പാർട്ടി വിട്ട് 1993 ജൂണിൽ ഗ്രീൻ ആൾട്ടർനേറ്റീവ് (ഇസഡ്എ) സ്ഥാപിക്കാൻ തീരുമാനിച്ചു. ഗൈർജി ഡ്രോപ്പയും ഷ്മക്കും പാർട്ടിയുടെ സഹ നേതാക്കളായി തിരഞ്ഞെടുക്കപ്പെട്ടു. 1994 ലെ പാർലമെന്റ് തെരഞ്ഞെടുപ്പ് വേളയിൽ, രണ്ട് പാർട്ടികളുടെയും കരാർ അനുസരിച്ച് അഗ്രേറിയൻ അലയൻസ് (എ എസ് ഇസെഡ്) എംപി സ്ഥാനാർത്ഥിയായിരുന്നു. 1998 ലെ പാർലമെന്റ് തിരഞ്ഞെടുപ്പിൽ പരാജയപ്പെട്ടതിനെത്തുടർന്ന് ഷ്മക്ക് സ്ഥാനമൊഴിഞ്ഞ് 1998 ജൂൺ 21 ന് പാർട്ടിയിൽ നിന്ന് രാജിവച്ചു.
നേരത്തെ രാഷ്ട്രീയത്തിൽ നിന്ന് വിരമിച്ച ആൻഡ്രസ് ഷിഫറിന് പകരമായി 2016 സെപ്റ്റംബർ 6 ന് പൊളിറ്റിക്സ് കാൻ ബി ഡിഫറൻസിന്റെ പാർലമെന്ററി ഗ്രൂപ്പിന്റെ നേതാവായി ഷ്മക്ക് തിരഞ്ഞെടുക്കപ്പെട്ടു. അതിനുമുമ്പ്, സഹ-പ്രസിഡന്റ് ബെർണാഡെറ്റ് സോൾ ഈ സ്ഥാനത്തിന് ഏറ്റവും പ്രിയങ്കരനായി കണക്കാക്കപ്പെട്ടിരുന്നു. എന്നിരുന്നാലും ഗ്രാമപ്രദേശങ്ങളിൽ ശാഖകൾ സ്ഥാപിക്കാൻ പാർട്ടി ബോർഡ് ചുമതലപ്പെടുത്തി. ഗ്രൂപ്പ് ലീഡറുടെ സ്ഥാനം സെപ്റ്റംബർ 13 ന് പാർട്ടിക്കുള്ളിലെ പ്രബലഗ്രൂപ്പ്‌ സ്ഥിരീകരിച്ചു. ഏതാനും മാസങ്ങൾക്കുള്ളിൽ, പാർട്ടിയിലെ സംഘടനാ പ്രവർത്തനങ്ങളിൽ ശ്രദ്ധ കേന്ദ്രീകരിക്കാൻ താല്പര്യപ്പെട്ടുകൊണ്ട് ഷ്മക്ക് തന്റെ സ്ഥാനത്ത് നിന്ന് രാജിവച്ചു. 2018 ലെ ഹംഗേറിയൻ പാർലമെന്റ് തിരഞ്ഞെടുപ്പിൽ ഷ്മക്ക് പാർട്ടിയുടെ ദേശീയ പട്ടികയിലൂടെ എംപിയായി. 2019 നവംബർ 23 ന് പൊളിറ്റിക്സ് കാൻ ബി ഡിഫറന്റിന്റെ വനിതാ സഹഅദ്ധ്യക്ഷയായി തിരഞ്ഞെടുക്കപ്പെട്ടു.
ഉറവിടങ്ങൾ
വർഗ്ഗം:ഹംഗേറിയൻ പരിസ്ഥിതി പ്രവർത്തകർ വർഗ്ഗം:1954-ൽ ജനിച്ചവർ വർഗ്ഗം:ഫെബ്രുവരി 19-ന് ജനിച്ചവർ
വയൽക്കണ്ണൻ
കേരളത്തിൽ കാണാവുന്ന ഒരു പക്ഷിയാണ് വയൽക്കണ്ണൻ. മുമ്പിവയെ യൂറേഷ്യൻ വയൽക്കണ്ണൻ കിളികളുടെ ഉപവംശമായിട്ടായിരുന്നു കണക്കാക്കിയിരുന്നത്. ഇന്ത്യ, ശ്രീലങ്ക, ദക്ഷിണ ചൈന തുടങ്ങിയ സ്ഥലങ്ങളിൽ പ്രത്യുത്പാദനം ചെയ്യുന്നയിവ ശീതകാലങ്ങളിൽ ഉത്തര ആഫ്രിക്ക, അറേബ്യൻ പ്രദേശം എന്നിവിടങ്ങളിലേയ്ക്ക് ദേശാടനം ചെയ്യുന്നവയാണ്.
വിവരണം
പൊതുവേ യൂറേഷ്യൻ വയൽക്കണ്ണന്റെ അതേ വർണ്ണവിന്യാസവും സ്വഭാവരീതികളുമാണ് ചെറിയൊരു കോഴിയുടെ വലിപ്പമുള്ള ഈ പക്ഷികൾക്കുമുള്ളത്. എന്നാൽ യൂറേഷ്യൻ വയൽക്കണ്ണനെ അപേക്ഷിച്ച് അല്പം തീക്ഷ്ണമായ നിറമാണെന്ന് അനുഭവപ്പെടുന്നതാണ്. മഞ്ഞ നിറത്തിലുള്ള കണ്ണുകൾക്ക് സമീപം പുരികങ്ങൾ പോലെയുള്ള കറുത്ത നിറം കാണാവുന്നതാണ്. മുഖത്തുകൂടി പിന്നിലേയ്ക്ക് വെളുത്ത പാടുകൾ കാണാം. നീളമുള്ള കാലുകളാണ്. ശരീരത്തിനടിഭാഗം ഇളംമഞ്ഞ ചേർന്ന വെള്ളനിറമായിരിക്കും.
സിഡ (ജീനസ്)
സപുഷ്പികളിൽ പ്പെടുന്ന ഒരു സസ്യകുടുംബമായ മാൽവേസിയിലെ ഒരു ജീനസ്സാണ് സിഡ (Sida). ലോകമെമ്പാടുമുള്ള ഉഷ്ണമേഖല, മിതോഷ്ണമേഖലകളിൽ ഈ ജീനസ്സിലെ സസ്യങ്ങൾ കാണപ്പെടുന്നു, പ്രധാനമായും അമേരിക്കയിൽ ഇവ സാധാരണമാണ്. ഈ സസ്യജനുസ്സിലെ സസ്യങ്ങളെ പൊതുവിൽ സിഡാസ് എന്നാണ് വിളിക്കുന്നത്.
വയൽക്കണ്ണൻ
അവലംബം
വർഗ്ഗം:കേരളത്തിലെ പക്ഷികൾ
സിഡ (ജീനസ്)
ആനക്കുറുന്തോട്ടി (Sida rhombifolia), വെള്ളൂരം (Sida cordifolia), വള്ളിക്കുറുന്തോട്ടി (sida cordata) തുടങ്ങിയവയെല്ലാം ഈ സസ്യജനുസ്സിലെ സ്പീഷിസുകളാണ്.
വിവരണം
ഏകവർഷിസസ്യങ്ങളും, ചിരസ്ഥായിസസ്യങ്ങളും ഉൾപ്പെടുന്ന ഈ ജീനസ്സിൽ ഓഷധികളോ 20 സെന്റീമീറ്റർ (7.9 ഇൻ) മുതൽ രണ്ടു മീറ്റർ (6 അടി 7ഇൻ)വരെ വളരുന്ന കുറ്റിച്ചെടികളും ഉൽപ്പെടുന്നു. മിക്കസസ്യങ്ങളും രോമമുള്ളവയാണ്. ഇവയുടെ ഇലകൾ ഏകാന്തരന്യാസം (alternate or spiral phyllotaxis) ക്രമീകരിക്കപ്പെട്ടതും ജാലികാസിരാവിന്യാസത്തോടു കൂടിയവയുമാണ്. ഇവയ്ക്ക് പത്രവൃന്തത്തിന്റെ അടിയിലായി ഉപപർണ്ണങ്ങൾ കാണപ്പെടുന്നു. ഇലയുടെ വക്കുകൾ ദാന്തുരമാണ്. ഇവയുടെ പൂക്കൾ ഒറ്റയ്ക്കോ പൂങ്കുലകളായോ ആണ് ഉണ്ടാകുന്നത്. ദ്വിലിംഗ സ്വഭാവത്തോടു കൂടിയ ഇവയുടെ പൂക്കൾ പ്രസമത പാലിക്കുന്നവയാണ്. രോമാവൃതമായ അഞ്ച് വിദളങ്ങളും മിനുസമാർന്ന 5 ദളങ്ങളും കൂടിച്ചേർന്നതാണ് ഇവയുടെ പുഷ്പവൃന്തം. മഞ്ഞ, ഓറഞ്ച്, അല്ലെങ്കിൽ വെള്ള എന്നീ നിറങ്ങളിലാണ് ഇവയുടെ ദളങ്ങളുണ്ടാകാറ്. പുംബീജപ്രധാനമായ കേസരങ്ങളുടെ(stamen)കീഴ്ഭാഗം കൂടിച്ചേർന്നും അതിന്റെ മുകൾ ഭാഗത്ത് തമ്മിൽ അകന്നും ഓരോന്നിന്റേയും അഗ്രഭാഗങ്ങളിൽ ഏകകോശ പരാഗി(Anther)കളും ഉൾപ്പെടുന്നതാണ് ഇവയുടെ കേസരപുടം. ഉയർന്ന അണ്ഡാശയത്തോടുകൂടിയ ഇവയുടെ അണ്ഡാശയവും(Ovary) അതിൽ 5 മുതൽ 12 അറകളും ഓരോ അറകളിലും ഓരോ അണ്ഡകോശങ്ങളും(Ovules) കാണപ്പെടുന്നു.
പരിസ്ഥിതി
ചിത്രശലഭങ്ങളേയും നിശാശലഭങ്ങളേയും ഈ ജീനസ്സിലെ മിക്ക സസ്യങ്ങളും ആകർഷിക്കാറുണ്ട്. ആനക്കുറുന്തോട്ടി (Sida rhombifolia)എന്ന സിഡസ്പീഷിസ് Pyrgus oileus എന്ന ശലഭത്തിന്റെ ലാർവയുടെ ആതിഥേയ സസ്യമാണ്.
പദോൽപത്തി
ഗ്രീക്ക് ഭാഷയിൽ നിന്നാണ് സിഡ എന്ന പദം കാൾ ലിനേയസ് ഈ സസ്യജനുസ്സിനായി തിരഞ്ഞെടുത്തത്.
സ്പീഷിസുകൾ
സിഡ സസ്യജനുസ്സിലെ ചില സ്പീഷിസുകൾ താഴെ ചേർക്കുന്നു.:
ഭാനുഭക്ത രാമായണം
വാല്മീകി രാമായണത്തിന്റെ നേപ്പാളി പരിഭാഷയാണ് ഭാനുഭക്ത രാമായണം. ആദികവി ഭാനുഭക്ത ആചാര്യയുടെ ഈ കൃതി 1887-ൽ അദ്ദേഹത്തിന്റെ മരണാനന്തരം അതിന്റെ പൂർണ്ണരൂപത്തിൽ പ്രസിദ്ധീകരിച്ചു. ആദ്യത്തെ നേപ്പാളി ഇതിഹാസമായി പരക്കെ കണക്കാക്കപ്പെടുന്ന ഈ ഇതിഹാസത്തിന്റെ ഗദ്യശൈലിയെ ഭാനുഭക്തി ലയ എന്ന് വിളിക്കുന്നു. കാരണം നേപ്പാളി സാഹിത്യത്തിൽ പൂർണ്ണമായും ആദ്യത്തെ രചനയായി ഇതിനെ കണക്കാക്കുന്നു. ഈ രചനയിലൂടെ രചയിതാവ്, കവി ഭാനുഭക്ത ആചാര്യ നേപ്പാളിലെ ആദികവി (ആദ്യത്തെ കവി) എന്നറിയപ്പെടുന്നു.
നേപ്പാളിലെ ഹിന്ദുമതത്തെ "ജനാധിപത്യവത്കരിക്കാനുള്ള" ഒരു പ്രധാന ആദ്യപടിയായി ഇതിഹാസം കണക്കാക്കപ്പെടുന്നു. കാരണം പൊതുജനങ്ങൾക്ക് അവരുടെ മാതൃഭാഷയിൽ ഹിന്ദു ഇതിഹാസങ്ങളെ ഭനസ്സിലാക്കാനും വിശുദ്ധ ഗ്രന്ഥങ്ങളുടെ പഠനത്തിലും വ്യാഖ്യാനത്തിലും പഠിച്ച ബ്രാഹ്മണ പുരോഹിതരുടെ ആധിപത്യം കുറയ്ക്കാനും ഇത് സഹായിച്ചു. മറുവശത്ത്, മറ്റ് തദ്ദേശീയ ഭാഷകളുടെ സഹായത്തോടെ നേപ്പാളിൽ നേപ്പാളി ഭാഷയുടെയും സാഹിത്യത്തിന്റെയും മേധാവിത്വം സ്ഥാപിക്കുന്നതിനുള്ള ഒരു ഉപകരണമായി ഈ കൃതി വഹിച്ച പങ്കിനെ പലരും അപലപിക്കുന്നു.
പുസ്തകവും കവിയും നേപ്പാളിന് പുറത്തുള്ള നേപ്പാളി വംശജരിൽ, പ്രത്യേകിച്ച് ഡാർജിലിംഗിൽ വളരെ പ്രാധാന്യമർഹിക്കുന്നു. നേപ്പാളികൾക്ക് മുമ്പുതന്നെ ഭാനുഭക്ത രാമായണത്തിന്റെ പ്രാധാന്യം ആദ്യമായി തിരിച്ചറിഞ്ഞത് ഡാർജിലിംഗ് സാഹിത്യ സമൂഹമായിരുന്നുവെന്നത് ശ്രദ്ധേയമാണ്.
വികസനവും പ്രസിദ്ധീകരണ ചരിത്രവും
ഭാനുഭക്ത സ്വയം അവതരിപ്പിച്ച വിശദാംശങ്ങളിൽ ചെറിയ വ്യത്യാസങ്ങളോടെ (കഥ മാറ്റാതെ) ഭാനുഭക്ത രാമായണം കൂടുതലും വാല്മീകി രാമായണത്തിൽ നിന്നാണ് വിവർത്തനം ചെയ്തത്. 1844 ഓടെ അദ്ദേഹം ബാലകാണ്ഡം അധ്യായത്തിന്റെ വിവർത്തനം പൂർത്തിയാക്കി. 1853 ഓടെ യുദ്ധകാണ്ഡം, ഉത്തരകാണ്ഡം എന്നിവ വിവർത്തനം ചെയ്യപ്പെട്ടു. 1869-ൽ ഭാനുഭക്ത അന്തരിച്ചു. സമ്പൂർണ്ണ ഭാനുഭക്ത രാമായണം 1887-ൽ പ്രസിദ്ധീകരിച്ചു.
അനുരൂപീകരണം
ഇംഗ്ലീഷ് ഉൾപ്പെടെ നിരവധി ഭാഷകളിലേക്ക് ഈ പുസ്തകം വിവർത്തനം ചെയ്യപ്പെട്ടിട്ടുണ്ട്. 1990 കളിൽ നേപ്പാൾ റേഡിയോ നടത്തിയ മതപരമായ പ്രക്ഷേപണത്തിന്റെ ഭാഗമായി ഇതിഹാസത്തിന്റെ ഓഡിയോ ടേപ്പുകളും പ്രക്ഷേപണം ചെയ്തു. നേപ്പാൾ മ്യൂസിക് ഒരേ സമയം പാരായണത്തിന്റെ ഓഡിയോ കാസറ്റുകളും പുറത്തിറക്കി. ഇതിഹാസത്തിലെ വിവിധ ഭാഗങ്ങൾ വിലപ്പെട്ട ഹ്രസ്വകവിതകളായി കണക്കാക്കപ്പെടുന്നു. കൂടാതെ നേപ്പാളി ഭാഷയുടെയും സാഹിത്യത്തിന്റെയും വിവിധ പാഠപുസ്തകങ്ങളിൽ ഉൾപ്പെടുത്തിയിട്ടുണ്ട്.
ഭാനുഭക്ത ആചാര്യ
1814 ജൂലൈ 13 ന് (29 ആശാർ 1871 ബി.എസ്.) നേപ്പാളിലെ തനാഹു ജില്ലയിൽ രാംഘ ഗ്രാമത്തിൽ ആണ് ഭാനുഭക്ത ആചാര്യ ജനിച്ചത്. ഒരു ബ്രാഹ്മണ കുടുംബത്തിൽ ജനിച്ച ആചാര്യ വീട്ടിൽ മുത്തച്ഛനിൽ നിന്ന് വിദ്യാഭ്യാസം നേടി. എല്ലാ സഹോദരന്മാരിലും മൂത്തവനായിരുന്ന പിതാവ് ധനഞ്ജയ ആചാര്യ ഒരു ഭരണ ഉദ്യോഗസ്ഥനായിരുന്നു.
നേപ്പാളി കവിയും പരിഭാഷകനും എഴുത്തുകാരനുമായിരുന്നു ഭാനുഭക്ത ആചാര്യ. സംസ്കൃതത്തിൽ നിന്ന് നേപ്പാളി ഭാഷയിലേക്ക് വിവർത്തനം ചെയ്ത മഹത്തായ ഇതിഹാസം രാമായണം ഭാനുഭക്ത രാമായണം എന്നപേരിൽ ഇതറിയപ്പെടുന്നു. രാമായണ ഇതിഹാസം സംസ്കൃതത്തിൽ നിന്ന് വിവർത്തനം ചെയ്ത ആദ്യ വ്യക്തിയായിരുന്നു അദ്ദേഹം. അക്കാലത്ത് മറ്റ് സമകാലിക കവികൾ രാജ്യത്തുണ്ടായിരുന്നിട്ടും, നേപ്പാളി ഭാഷയിലെ ആദികവി (ആദ്യത്തെ കവി) എന്ന പദവിയിൽ അദ്ദേഹത്തെ ബഹുമാനിക്കുകയും ചെയ്യുന്നു. ആചാര്യ ഏറ്റവും ശ്രഷ്‌ഠമായ രണ്ട് കൃതികൾ എഴുതിയിട്ടുണ്ട്. അതിൽ ഒന്ന് ഭാനുഭക്ത രാമായണവും മറ്റൊന്ന് ജയിലിൽ ആയിരിക്കുമ്പോൾ പ്രധാനമന്ത്രിക്ക് ശ്ലോക രൂപത്തിൽ എഴുതിയ കത്തുമാണ്.
കവിതയിലും, നേപ്പാളി സാഹിത്യരംഗത്തും നൽകിയ സംഭാവനകൾക്ക് ആദികവി എന്ന പദവി നൽകി ആദരിക്കുന്നു. എല്ലാ വർഷവും അദ്ദേഹത്തിന്റെ ജന്മദിനം ഭാനു ജയന്തി (ജൂലൈ 13) ആയി ആചരിക്കുന്നു. അദ്ദേഹത്തെ ബഹുമാനിക്കാൻ വിവിധ സാഹിത്യ പരിപാടികൾ സംഘടിപ്പിക്കാറുണ്ട്.
അവലംബം
വർഗ്ഗം:ഹിന്ദു പുരാണകഥകൾ
ബ്രിന്റബെല്ല ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിൽ, സിഡ്നി സെൻട്രൽ ബിസിനസ്സ് ഡിസ്ട്രിക്റ്റിൽ നിന്നും ഏകദേശം 267 കിലോമീറ്റർ തെക്കു-പടിഞ്ഞാറായി ബ്രിന്റബെല്ല മേഖലയിലുള്ള ദേശീയോദ്യാനമാണ് ബ്രിന്റബെല്ല ദേശീയോദ്യാനം. ദേശീയോദ്യാനത്തിന്റെ കിഴക്കൻ ഭാഗം കൂടുതലും ന്യൂ സൗത്ത് വെയിൽസിനോടൊപ്പം ആസ്ത്രേലിയയുടെ തലസ്ഥാനപ്രദേശത്തിന്റെ പടിഞ്ഞാറൻ അതിർത്തിയുടെ ഭാഗമാണ്.
ആസ്ത്രേലിയയിൽ ആല്ഫ്സ് ദേശീയോദ്യാനങ്ങളും സംരക്ഷിതപ്രദേശങ്ങളും ആയ 11 പ്രദേശങ്ങളിൽ ഒന്നായി 2008 നവംബർ 7 ന് ആസ്ത്രേലിയൻ നാഷണൽ ഹെറിറ്റേജ് ലിസ്റ്റിൽ ഇതിനെ ഉൾപെടുത്തി.
അവലംബം
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ‎
എ.എം.എൽ.പി. സ്‌കൂൾ കുലുക്കല്ലൂർ വെസ്റ്റ്
പാലക്കാട് ജില്ലയിലെ പട്ടാമ്പി താലൂക്കിൽ കുലുക്കല്ലൂർ പഞ്ചായത്തിലാണ് സ്‌കൂൾ സ്ഥിതി ചെയ്യുന്നത് .എൽ.കെ.ജി മുതൽ 4 ക്ലാസ് വരെ കുട്ടികൾ ഇവിടെ പഠിക്കുന്നു. 5 അദ്യാപകരരാണ് ഉള്ളത് .എ‌എം‌എൽ‌പി‌എസ് കുലക്കല്ലൂർ വെസ്റ്റ് 1930 ൽ സ്ഥാപിതമായി. ശ്രീമതി യശോദ ആണ് മാനേജർ ലഘുചിത്രം
വർഗ്ഗം:പാലക്കാട് ജില്ലയിലെ വിദ്യാലയങ്ങൾ
മധു നീലകണ്ഠൻ
ജീവിതരേഖ
മൂവാറ്റുപുഴയിൽ ജനിച്ചു. നീലകണ്ഠന്റെയും രാധാമണിയുടെയും മകനാണ്. കോതമംഗലം എം.എ. ആർട്സ് കോളേജിൽ പഠിച്ചു. പൂനെ ഫിലിം ഇൻസ്റ്റിറ്റ്യൂട്ടിൽ നിന്നും ഛായാഗ്രഹണം കോഴ്സ് പൂർത്തിയാക്കി മുംബൈയിൽ ഛായാഗ്രഹക സഹായിയായി പ്രവർത്തിച്ചു. നിരവധി പരസ്യചിത്രങ്ങൾ ചെയ്തു. 2002ൽ അശോക്.ആർ നാഥ് സംവിധാനം ചെയ്ത "സഫല"ത്തിലൂടെ സ്വതന്ത്ര ഛായാഗ്രഹകനായി. ടി കെ രാജീവ്കുമാറിന്റെ "ഇവർ", പ്രമോദ് പപ്പന്റെ "വജ്രം" എന്നിവയ്ക്കുവേണ്ടിയും പ്രവർത്തിച്ചു. ഫിലിം ഇൻസ്റ്റിറ്റ്യൂട്ടിലെ സുഹൃത്തുക്കൾ ചേർന്ന് നിർമിച്ച് കെ.എം. കമാൽ സംവിധാനം ചെയ്ത "ഐ.ഡി" യുടെ ഛായാഗഹണവും ശ്രദ്ധിക്കപ്പെട്ടു.
പുറം കണ്ണികൾ
വർഗ്ഗം:മലയാളചലച്ചിത്രഛായാഗ്രാഹകർ വർഗ്ഗം:മികച്ച ഛായാഗ്രാഹകനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:ഹിന്ദി ചലച്ചിത്രഛായാഗ്രാഹകർ
ഗുജറാത്ത് ജില്ല
ഝലം, ചെനാബ് നദികൾക്കിടയിൽ സ്ഥിതി ചെയ്യുന്ന പാകിസ്താനിലെ പുരാതനമായ ജില്ലയാണ് ഗുജറാത്ത്.ഇതെ പേരിൽ ഇന്ത്യയിൽ ഒരു സംസ്ഥാനമുണ്ട്.3,192 ച.കി.മി വിസ്തീർണ്ണമുള്ള ഈ ജില്ലയിലെ പ്രധാന പട്ടണങ്ങളാണ് ജാലാപൂർ,ജാട്ടൻ,ചക്കിദിന തുങ്ങിയവ
ഭരണ സംവിധാനം
മൂന്ന് താലൂക്കുകളാണ് ഇവിടെയുള്ളത്.ഗുജറാത്ത്,ഖാരിയൻ,സാറൈ ആലംഗീർ എന്നിവയാണവ
വർഗ്ഗം:പഞ്ചാബിലെ ജില്ലകൾ (പാകിസ്താൻ) വർഗ്ഗം:ഗുജറാത്ത് ജില്ല
മോണ്ടെവിഡിയോ കൺവെൻഷൻ
രാജ്യങ്ങളുടെ അവകാശങ്ങളും ചുമതലകളും സംബന്ധിച്ച മോണ്ടെവിഡിയോ കൺവെൻഷൻ (മോണ്ടെവിഡിയോ കൺവെൻഷൻ ഓൺ റൈറ്റ്സ് ആൻഡ് ഡ്യൂട്ടീസ് ഓഫ് സ്റ്റേറ്റ്സ്) 1933 ഡിസംബർ 26-ന് ഉറൂഗ്വേയിലെ മോണ്ടെവിഡിയോ എന്ന സ്ഥലത്തുവച്ച് ഒപ്പിട്ട ഒരു ഉടമ്പടിയാണ്. ഏഴാമത് അമേരിക്കൻ രാജ്യങ്ങളുടെ അന്താരാഷ്ട്ര സമ്മേളനത്തിലാണ് ഈ ഉടമ്പടി ഒപ്പുവയ്ക്കപ്പെട്ടത്. ഈ കൺവെൻഷൻ പരമ്പരാഗത അന്താരാഷ്ട്രനിയമത്തിന്റെ ഭാഗമായി ഡിക്ലറേറ്റീവ് തിയറി ഓഫ് സ്റ്റേറ്റ്‌ഹുഡ് സ്വീകരിച്ചു. അമേരിക്കൻ ഐക്യനാടുകളുടെ പ്രസിഡന്റായ ഫ്രാങ്ക്ലിൻ ഡി. റൂസവെൽറ്റ്, സെക്രട്ടറി ഓഫ് സ്റ്റേറ്റ് കോർഡൽ ഹൾ എന്നിവർ അമേരിക്കയിലെ രാജ്യങ്ങൾ തമ്മിലുള്ള പ്രശ്നങ്ങളിൽ അമേരിക്കൻ ഐക്യനാടുകൾ ഇടപെടുന്നതിനെ എതിർക്കുന്ന നല്ല അയൽക്കാരൻ നയം പ്രഖ്യാപിച്ചു. പത്തൊൻപതു രാജ്യങ്ങൾ ഈ ഉടമ്പടിയിൽ ഒപ്പുവച്ചു. ബ്രസീൽ, പെറു, അമേരിക്കൻ ഐക്യനാടുകൾ എന്നീ രാജ്യങ്ങൾ ചെറിയ എതിർപ്പുകളോടെയാണ് ഇത് സ്വീകരിച്ചത്.
1934 ഡിസംബർ 26-ന് കരാർ നിലവിൽ വന്നു. ഇത് 1936 ജനുവരി 8-ന് ലീഗ് ഓഫ് നേഷൻസിന്റെ ഉടമ്പടിപ്പട്ടികയിൽ പെടുത്തുകയുണ്ടായി.
ഒപ്പുവച്ചവർ
മറ്റു നാലു രാജ്യങ്ങളും ഉടമ്പടിയിൽ ഒപ്പുവച്ചിരുന്നുവെങ്കിലും റാറ്റിഫൈ ചെയ്യുകയുണ്ടായില്ല:
പുറത്തേയ്ക്കുള്ള കണ്ണികൾ
വർഗ്ഗം:അന്താരാഷ്ട്ര നിയമങ്ങൾ
ഗില്ലി
ധരണി സംവിധാനം നിർവ്വഹിച്ച് 2004-ൽ പുറത്തിറങ്ങിയ ഒരു തമിഴ് ആക്ഷൻ ത്രില്ലർ ചലച്ചിത്രമാണ് ഗില്ലി. വിജയ്, തൃഷ എന്നിവർ പ്രധാന വേഷങ്ങളിൽ അഭിനയിച്ച ഈ ചിത്രത്തിൽ പ്രകാശ് രാജ് ആണ് പ്രതിനായക വേഷം കൈകാര്യം ചെയ്തിരിക്കുന്നത്. മഹേഷ് ബാബു നായകനായി 2003-ൽ പുറത്തിറങ്ങിയ തെലുഗ് ചിത്രം ഒക്കഡുവിന്റെ തമിഴ് റീമേക്കാണ് ഈ ചിത്രം.
കഥ
ശരവണവേൽ (വിജയ്) ഒരു കബഡി കളിക്കാരൻ ആണ്. ഒരു നാൾ കബഡി മത്സരത്തിന്റെ ഭാഗമായി വേലുവിന് മധുര വരെ പോകേണ്ടി വരുന്നു. അവിടെ വച്ചു ധനലക്ഷ്മി( തൃഷ) എന്ന സാധു പെൺകുട്ടിയെ പരിചയപ്പെടുന്നതും അവളെ മുത്തുപാണ്ടി(പ്രകാശ് രാജ്) എന്നൊരാളിൽ നിന്ന് രക്ഷിക്കുന്നതും ആണ് ചിത്രത്തിന്റെ ഇതിവൃത്തം
പുറംകണ്ണികൾ
വർഗ്ഗം:2004-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:ആക്ഷൻ ചലച്ചിത്രങ്ങൾ
യൂഫിയ തോഷിഗാരെൻസിസ്
മഹാരാഷ്ട്രയിലെ സത്താറ ജില്ലയിൽ നിന്ന് കണ്ടെത്തിയ പുതിയ ഇനം തുമ്പി ഇനമാണ് യൂഫിയ തോഷിഗാരെൻസിസ് (Euphaea thoshegarensis). മനുഷ്യന്റെ നടുവിരലിന്റെ നീളം വരുന്ന ഇതിനെ ട്രാവൻകൂർ നേച്വർ ഹിസ്റ്ററി സൊസൈറ്റി തുമ്പി ഗവേഷണ വിഭാഗത്തിലെ ഗവേഷകരും മുംബൈയിലെ ഗവേഷകരും ചേർന്ന സംഘമാണ് കണ്ടെത്തിയത്. യൂഫിയ (Euphaea ) ജനുസിൽപ്പെട്ടതാണ് യൂഫിയ തോഷിഗാരെൻസിസ്. സൂചിത്തുമ്പികളിലെ ഒരു കുടുംബമായ അരുവിയനിൽപെട്ട തെക്കൻ അരുവിയൻ അഥവാ യൂഫിയ കാർഡിനാലിസ് (ശാസ്ത്രീയനാമം) എന്ന തുമ്പിയോട് സാമ്യമുള്ളതാണ് പുതിയതായി കണ്ടെത്തിയ യൂഫിയ തോഷിഗാരെൻസിസ്. യൂഫിയ തോഷിഗാരെൻസിസിന്റെ പിൻകാലുകളുടെ മുകൾഭാഗത്ത് കറുപ്പുനിറവും കാർഡിനാലിസിന്റേത് ചുവപ്പുനിറവുമാണെന്നതാണ് ഒരു വ്യത്യാസം. മഹാരാഷ്ട്രയിലെ സത്താറ ജില്ലയിലെ തൊഷീഗാർ, കാസ് തടാകം എന്നിവിടങ്ങളിലെ ഉയർന്ന അരുവികൾക്ക് സമീപമാണ് ഇവ കാണുന്നത്. ഇവയുടെ വിശദ വിവരങ്ങൾ ജേർണൽ ഓഫ് ത്രെറ്റെൻഡ് ടാക്സ യുടെ പുതിയ ലക്കത്തിൽ പ്രസിദ്ധീകരിച്ചിട്ടുണ്ട്. ഡോ. ശ്രീറാം ബാക്കറേ, പ്രതിമ പവാർ, സുനിൽ ബോയിട്ടേ, കേരളത്തിൽനിന്ന് ഡോ. കലേഷ് സദാശിവൻ, വിനയൻ നായർ എന്നിവരുൾപ്പെട്ട സംഘമാണ് ഇവയെ കണ്ടെത്തിയത്.
അവലംബം
വർഗ്ഗം:പശ്ചിമഘട്ടത്തിലെ ജൈവവൈവിധ്യം വർഗ്ഗം:സൂചിത്തുമ്പികൾ
മാൻ ഓഫ് സ്റ്റീൽ
2013-ൽ പുറത്തിറങ്ങിയ ഒരു സൂപ്പർ ഹീറോ ചലച്ചിത്രം ആണ് മാൻ ഓഫ് സ്റ്റീൽ. കോമിക് കഥാപാത്രം ആയ സൂപ്പർമാൻ ആണ് ചലച്ചിത്രത്തിന്റെ കേന്ദ്ര കഥാപാത്രം. സൂപ്പർമാന്റെ ഉൽപത്തിയുടെ കഥ ആണ് ഇതിൽ പ്രതിപാദിക്കുന്ന വിഷയം.
അഭിനേതാക്കൾ
ഹെൻറി കേവിൽ-സൂപ്പർമാൻ/കാൽ-എൽ/
പുറത്തേക്കള്ള കണ്ണികൾ
വർഗ്ഗം:2013-ൽ പുറത്തിറങ്ങിയ ഇംഗ്ലീഷ് ചലച്ചിത്രങ്ങൾ
ദി ഐലൻറ് ഓഫ് ഡോക്ടർ മൊറ്യു
ദി ഐലൻറ് ഓഫ് ഡോക്ടർ മൊറ്യു  1896 ൽ ഇംഗ്ലീഷ് ഗ്രന്ഥകാരനായ എച്ച്.ജി. വെൽസ് രചിച്ച ഒരു സയൻസ് ഫിക്ഷൻ നോവലാണ്.
നോവലിന്റെ ഇതിവൃത്തം, ഒരു കപ്പലപകടത്തിൽപ്പടുകയും സമീപത്തുകൂടി കടന്നുപോയ ബോട്ട് രക്ഷപെടുത്തി ഡോക്ടർ മൊറ്യുവിന്റെ വാസസ്ഥാനമായ ദ്വീപിലുപേക്ഷിച്ചു പോകുകയും ചെയ്യപ്പെട്ട എഡ്വാർഡ് പ്രെൻഡിക് എന്നയാളുടെ സംഭവ വിവരണമാണ്. ഡോക്ടർ മൊറ്യൂവിന്റെ വിചിത്രപരീക്ഷണങ്ങളുടെ വേദിയായിരുന്നു ഒറ്റപ്പെട്ട ഈ ദ്വീപ്. ഇദ്ദേഹം മൃഗങ്ങളിൽ “വിവിസെക്ഷൻ” സങ്കേതമുപയോഗിച്ച് (ലാറ്റിൻ പദമായ “vivus” (alive), “section (cutting)” എന്നിവ ലോപിച്ചുണ്ടായ പദം; പരീക്ഷണങ്ങളുടെ ഭാഗമായി കേന്ദ്ര നാഢീവ്യൂഹമുള്ള മൃഗങ്ങളെ ജീവനോടെ കീറി ആന്തരാവയവങ്ങൾ പരിശോധിക്കുന്നത്) പരീക്ഷണങ്ങൾ നടത്തി മനുഷ്യസമാനമായ മിശ്രജീവികളെ സൃഷ്ടിക്കുന്ന ജോലിയിൽ വ്യാപൃതനായിരുന്നു. ഈ നോവൽ, വേദന, ക്രൂരത, ധാർമ്മിക ഉത്തരവാദിത്തം, മനുഷ്യ വ്യക്തിത്വം, പ്രകൃതിക്കുമേലുള്ള മനുഷ്യന്റെ ഇടപെടലുകൾ ഉൾപ്പെടെയുള്ള നിരവധി കാര്യങ്ങളെക്കുറിച്ച് തത്ത്വചിന്തയിലധിഷ്ടിതമായി  പ്രതിപാദിക്കുന്നു.
“ദി ഐലൻറ് ഓഫ് ഡോക്ടർ മൊറ്യു” ആദ്യകാല സയൻസ് ഫിക്ഷൻ നോവലുകളിൽപ്പെട്ട ഉത്തമകലാസൃഷ്ടിയായി പരിഗണിക്കപ്പെടുന്നു. എച്ച്. ജി. വെൽസിന്റെ ഏറ്റവും അറിയപ്പെടുന്ന കൃതികളിലൊന്നുകൂടിയാണിത്. ഈ നോവലിനെ അവലംബമാക്കി സിനിമയും മറ്റു കലാമാദ്ധ്യമങ്ങളും നിരവധി രൂപമെടുത്തിട്ടുണ്ട്.
അവലംബം
വർഗ്ഗം:1896 ലെ നോവലുകൾ വർഗ്ഗം:എച്ച്. ജി. വെൽസിന്റെ നോവലുകൾ
നയതന്ത്ര അംഗീകാരം
അന്താരാഷ്ട്ര നിയമപ്രകാരം ഒരു രാജ്യം മറ്റൊരു രാജ്യത്തിന്റെയോ ഒരു രാജ്യത്തിന്റെ നിയന്ത്രണം കയ്യാളുന്ന ഭരണകൂടത്തിന്റെയോ പ്രവൃത്തിയോ അസ്തിത്വമോ അംഗീകരിക്കുന്നതിനെ നയതന്ത്ര അംഗീകാരം എന്നാണ് വിളിക്കുന്നത്. ഇതിന് നിയമപരമായി ആഭ്യന്തരവും അന്തർദ്ദേശീയവുമായ പരിണതഫലങ്ങളുണ്ട്. അംഗീകാരം നൽകുന്നത് പ്രവൃത്തിപഥത്തിലോ നിയമപരമായോ ആകാം. അംഗീകാരം നൽകുന്ന രാജ്യ‌ത്തിന്റെ ഒരു പ്രസ്താവനയിലൂടെയാകും സാധാരണഗതിയിൽ ഇത് സംഭവിക്കുന്നത്.
അവലംബം
വർഗ്ഗം:അന്താരാഷ്ട്ര നിയമങ്ങൾ
ആർട്ടിക്കിൾ 370
ഇന്ത്യൻ ഭരണഘടനയുടെ ആർട്ടിക്കിൾ 370 ജമ്മു കശ്മീർ സംസ്ഥാനത്തിന് പ്രത്യേക പദവി നൽകിയ ഭരണഘടനാനുച്ഛേദമായിരുന്നു. ഭരണഘടനയുടെ ഭാഗം XXI ൽ ഈ ആർട്ടിക്കിൾ ചേർത്തിരിക്കുന്നു. [1] ജമ്മു കശ്മീരിലെ ഭരണഘടനാ അസംബ്ലി സ്ഥാപിതമായതിനുശേഷം, ഇന്ത്യൻ ഭരണഘടനയുടെ അനുച്ഛേദങ്ങൾ സംസ്ഥാനത്തിന് ബാധകമാക്കാനോ അല്ലെങ്കിൽ ആർട്ടിക്കിൾ 370 പൂർണ്ണമായും റദ്ദാക്കാനോ അധികാരപ്പെടുത്തി.[2] ജമ്മു കശ്മീർ ഭരണഘടനാ അസംബ്ലി പിന്നീട് സംസ്ഥാനത്തിന്റെ ഭരണഘടന സൃഷ്ടിക്കുകയും ആർട്ടിക്കിൾ 370 റദ്ദാക്കാൻ ശുപാർശ ചെയ്യാതെ തന്നെ പിരിച്ചുവിടുകയും ചെയ്തതിനാൽ ഈ ആർട്ടിക്കിൾ, ഇന്ത്യൻ ഭരണഘടനയുടെ സ്ഥിരമായ ഒരു സവിശേഷതയായി കണക്കാക്കപ്പെട്ടു. [3] [4]
ആർട്ടിക്കിൾ 35 എ, ആർട്ടിക്കിൾ 370 എന്നീ ആർട്ടിക്കിളുകളിൽ നിർവചിച്ചിരിക്കുന്നത് പ്രകാരം മറ്റ് ഇന്ത്യൻ സംസ്ഥാനങ്ങളിലെ താമസക്കാരെ അപേക്ഷിച്ച് ജമ്മു കശ്മീരിലെ താമസക്കാർ പൗരത്വം, സ്വത്തിന്റെ ഉടമസ്ഥാവകാശം, മൗലികാവകാശങ്ങൾ എന്നിവയുമായി ബന്ധപ്പെട്ട പ്രത്യേക നിയമങ്ങളുടെ കീഴിലാണ് ജീവിക്കുന്നത്. ഈ വ്യവസ്ഥയുടെ ഫലമായി, മറ്റ് സംസ്ഥാനങ്ങളിൽ നിന്നുള്ള ഇന്ത്യൻ പൗരന്മാർക്ക് ജമ്മു കശ്മീരിൽ സ്ഥലമോ സ്വത്തോ വാങ്ങാൻ കഴിയില്ല. [5]
2019 ആഗസ്റ്റ് 5 ന് ആഭ്യന്തരമന്ത്രി അമിത് ഷാ രാജ്യസഭയിലെ ആർട്ടിക്കിൾ 370 റദ്ദാക്കാനുള്ള പ്രമേയം കൊണ്ടുവന്നു [6], കൂടാതെ ജമ്മു കശ്മീർ കേന്ദ്രഭരണ പ്രദേശങ്ങളിലൊന്നായും ലഡാക്ക് പ്രദേശം ഒരു പ്രത്യേക കേന്ദ്ര പ്രദേശമായി വേർതിരിക്കുന്നതിലൂടെയും സംസ്ഥാനത്തെ പുന:സംഘടിപ്പിക്കുക. [7] [8]
ജമ്മു കശ്മീരിന് പ്രത്യേക സ്വയംഭരണ പദവി നൽകുന്ന ഭരണഘടനയിലെ വ്യവസ്ഥയാണ് ആർട്ടിക്കിൾ 370. ഇന്ത്യൻ ഭരണഘടനയുടെ 21ാം ഖണ്ഡം ജമ്മുകശ്മീരിന് പ്രത്യേക പദവിയാണ് നല്കുന്നത്. മറ്റുസംസ്ഥാനങ്ങൾക്ക് ബാധകമായ ഭരണഘടനയുടെ മുഴുവൻ വ്യവസ്ഥകളും കശ്മീരിന് ബാധകമല്ല. കേന്ദ്രമന്ത്രിയായിരുന്ന ഗോപാലസ്വാമി അയ്യങ്കാറാണ് ആർട്ടിക്കിൾ 370 ന്റെ കരട് തയ്യാറാക്കിയത്.
2019 ലെ റദ്ദാക്കൽ
ജമ്മു കശ്മീർ പുനഃസംഘടന ബിൽ, 2019 പ്രകാരം, കശ്മീരിന് പ്രത്യേകാധികരം നൽകുന്ന ആർട്ടിക്കിൾ 370, 2019 ആഗസ്റ്റ് 5 ന് കേന്ദ്ര സർക്കാർ റദ്ദാക്കി. ഇതുസംബന്ധിച്ച പ്രമേയം കേന്ദ്ര ആഭ്യന്തര മന്ത്രി അമിത് ഷാ രാജ്യസഭയിൽ അവതരിപ്പിച്ചു. ഉടനടി രാഷ്ട്രപതിയുടെ ഉത്തരവും പുറത്തിറങ്ങി. ആർട്ടിക്കിൾ 370 റദ്ദായതോടെ ജമ്മു കശ്മീരിന് പ്രത്യേക പദവിയും അധികാരവും അനുവദിക്കുന്ന ആർട്ടിക്കിൾ 35A യും ഇല്ലാതായി.
കാശ്മീരിൽ നിരോധനാജ്ഞ പ്രഖ്യാപിക്കുകയും രാഷ്ട്രീയനേതാക്കളെ വീട്ടുതടങ്കലിലാക്കുകയും ചെയ്തു. ഒമർ അബ്ദുള്ള, മെഹ്ബൂബമുഫ്തി, സിപിഎം എം.ൽ.എ ആയ മുഹമ്മദ് യൂസഫ് തരിഗാമി, സാജിദ് ലോൺ തുടങ്ങിയ നേതാക്കളെ വീട്ടുതടങ്കലിലാക്കി.
അവലംബം
വർഗ്ഗം:ഇന്ത്യൻ ഭരണഘടന
John O. Westwood
John Obadiah Westwood (22 ഡിസംബർ 1805 – 2 ജനുവരി 1893) ഒരു ബ്രിട്ടീഷ് പ്രാണിപഠനശാസ്ത്രജ്ഞനും പുരാവസ്തുശാസ്ത്രജ്ഞനും ആയിരുന്നു.
ശാസ്ത്രത്തിലുള്ള താല്പര്യംമൂലം അദ്ദേഹം നിയമപഠനം പാതിവഴിയിൽ ഉപേക്ഷിച്ചു. അദ്ദേഹം Frederick William Hope-ന്റെ ശുപാർശയാൽ ഓക്സ്ഫഡ് സർവകലാശാലയുടെ പരിപാലകനും തുടർന്ന് പ്രൊഫസറുമായി നിയമിക്കപ്പെട്ടു. Linnean Society of London-ഇലും Royal Entomological Society-ഇലും അദ്ദേഹം അംഗമായിരുന്നു.
30 ഡിസംബർ 1892-ൽ അദ്ദേഹം തളർന്നുവീഴുകയും തുടർന്ന് അബോധാവസ്ഥയിൽ കിടന്ന് 2 January 1893-ൽ മരണമടയുകയും ചെയ്തു.
പുറം കണ്ണികൾ
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
മരക്കാർ അറബിക്കടലിന്റെ സിംഹം
പ്രിയദർശന്റെ സംവിധാനത്തിൽ 2021 ഡിസംബർ 2 നു പ്രദർശന ത്തിനെത്തിയ ഒരു മലയാളഭാഷാ ചരിത്ര-ഐതിഹ്യ ചലച്ചിത്രമാണ് മരക്കാർ അറബിക്കടലിന്റെ സിംഹം. പ്രിയദർശൻ സംവിധാനം നിർവഹിക്കുന്ന ഈ ചിത്രം ആശിർവാദ് സിനിമാസ്, മൂൺഷൂട്ട് എൻറ്റർടൈൻമെൻഡ്, കോൺഫിഡൻഡ് ഗ്രൂപ്പ് എന്നീ ബാനറുകളിൽ ആന്റണി പെരുമ്പാവൂർ, സന്തോഷ്.ടി കുരുവിള, റോയ് .സി.ജെ എന്നിവർ ചേർന്നാണ് നിർമ്മിച്ചിരിക്കുന്നത്. മോഹൻലാൽ,കീർത്തി സുരേഷ്, സുനിൽ ഷെട്ടി, അർജ്ജുൻ സർജ, പ്രഭു, മുകേഷ്, സിദ്ദിഖ്, മഞ്ജു വാര്യർ, തുടങ്ങിയ വമ്പൻ താരനിര തന്നെ ഈ ചിത്രത്തിനുവേണ്ടി അണിനിരന്നു.മലയാളസിനിമയിലെ  ഏറ്റവും ചെലവേറിയ ഈ ചിത്രത്തിൻ്റെ ബജറ്റ് 85-100 കോടിയാണ്. സാങ്കേതിക മികവും ശബ്ദമിശ്രണ വുമാണ് ഈ ചിത്രത്തെ മികച്ചതാക്കുന്നത്.ഈ ചിത്രം ചൈനീസ് ഭാഷയിലും റിലീസ് ചെയ്യാൻ തീരുമാനിച്ചു. ചൈനീസ് ഭാഷയിലുള്ള ആദ്യ മലയാള ചിത്രമാകും ഇത്. പൂർണമായും ചൈനീസ് ഭാഷയിൽ ഡബ്ബ് ചെയ്യുന്ന ആദ്യ ഇന്ത്യൻ ചലച്ചിത്രങ്ങളിലൊന്നാണിത്. എസ്സ്. തിരു ഈ ചിത്രത്തിന്റെ ഛായാഗ്രഹണം നിർവഹിച്ചു. ഈ ചിത്രത്തിന്റെ ചിത്രസംയോജനം കൈകാര്യം ചെയ്തത് എം.എസ്സ് അയ്യപ്പൻ നായരാണ്. റോണി റാഫേൽ സംഗീത സംവിധാനം നിർവ്വഹിച്ച ഈ ചിത്രത്തിന്റെ പശ്ചാത്തലസംഗീതം ഒരുക്കിയത് രാഹുൽ രാജും, അങ്കിത് സൂരിയും ലൈൽ ഇവാൻസ് റോഡറും ചേർന്നാണ്. മലയാളത്തിൽ ചിത്രീകരിച്ച ചിത്രം ഭാഗികമായി തമിഴിൽ പുനർനിർമിച്ചു. ലോകത്ത് പടർന്നു പിടിച്ച കൊറോണ വൈറസിന്റെ പശ്ചാത്തലത്തിൽ ഈ ചിത്രത്തിന്റെ റിലീസ് മാറ്റിവച്ചു. 2021 ഡിസംബർ 2-ന് ഈ ചിത്രം റിലീസ് ചെയ്തു. ചിത്രം ഒരാഴ്ചക്കകം തന്നെ പരാജയപ്പെടുകയും ചെയ്തു. മലയാളത്തിൽ ചിത്രീകരിച്ച ചിത്രം ഭാഗികമായി തമിഴിലും പുനർനിർമ്മിച്ചു.
കഥാസംഗ്രഹം
പതിനാറാം നൂറ്റാണ്ടിന്റെ പശ്ചാത്തലത്തിൽ, കോഴിക്കോട് സാമൂതിരിയുടെ നാവിക മേധാവിയായിരുന്ന കുഞ്ഞാലി മരക്കാർ നാലാമന്റെയും യൂറോപ്യൻ സേനയ്‌ക്കെതിരായ ഇന്ത്യയുടെ ആദ്യത്തെ നാവിക പ്രതിരോധത്തിന്റെയും കഥയാണ് ചിത്രം പറയുന്നത്.
നിർമ്മാണം
മരക്കാർ: അറബിക്കടലിന്റെ സിംഹം യഥാർത്ഥത്തിൽ സംവിധായകൻ പ്രിയദർശൻ തിരക്കഥാകൃത്ത് ടി. ദാമോദരനൊപ്പം 1996 ൽത്തന്നെ മോഹൻലാലിനെ നായകനായി ആസൂത്രണം ചെയ്തിരുന്നുവെന്നു പറയപ്പെടുന്നു. കോഴിക്കോടുവച്ച് മോഹൻലാൽ അഭിനയിച്ച കലാപാനിയുടെ (1996) സെറ്റിൽവച്ചാണ് ചിത്രത്തിന്റെ ആശയം ആദ്യമായി അവതരിപ്പിക്കപ്പെട്ടത്. എന്നാൽ ചിത്രത്തിന്റെ ബജറ്റ് പരിമിതികൾ കാരണം ഈ ചർച്ചകൾ വേണ്ടത്ര പുരോഗമിച്ചില്ല, “അക്കാലത്ത് നമ്മുടെ വ്യവസായത്തന്റെ വലുപ്പം വളരെ പരിമിതമായിരുന്നതിനാൽ മിക്ക നിർമ്മാതാക്കളും അത്തരം ബൃഹത്തായ സംരംഭങ്ങളിൽ വൻതോതിൽ നിക്ഷേപം നടത്താൻ തയ്യാറായിരുന്നില്ല”, പ്രിയദർശൻ പറഞ്ഞു. പക്ഷേ ഈ പദ്ധതി അപ്പോഴും അവരുടെ മനസ്സിലുണ്ടായിരുന്നു. 2008 - 2009 കാലയളവിൽ സംവിധായകൻ ജയരാജ് മോഹൻലാലിനെ നായക വേഷത്തിൽ പ്രതിഷ്ടിച്ച് കുഞ്ഞാലി മരക്കാർ എന്നൊരു ചിത്രം ആസൂത്രണം ചെയ്യുകയും ടി. പി. രാജീവനെ തിരക്കഥ എഴുതാൻ നിയമിക്കുകയും ചെയ്തിരുന്നു. വിപുലമായ ഗവേഷണങ്ങൾക്കും ചർച്ചകൾക്കും ശേഷം നിർമ്മാണം ആരംഭിക്കാൻ തയ്യാറാകുകയും പൂർത്തിയായ തിരക്കഥ മോഹൻലാലിന് കൈമാറുകയും ചെയ്തശേഷം, അദ്ദേഹം ഈ പ്രോജക്റ്റിൽ താൽപര്യം കാണിക്കാതിരുന്നതിനാൽ ആ പദ്ധതി ഫലവത്തായില്ല. ആ തിരക്കഥ വ്യത്യസ്ത അഭിനേതാക്കളും അണിയറപ്രവർത്തകരേയും ഉപയോഗിച്ച് ഒരു പ്രത്യേക പ്രോജക്റ്റിന്റെ നിർമ്മാണത്തിനുവേണ്ടി പിന്നീട് ആഗസ്റ്റ് സിനിമാക്കമ്പനി രാജീവനിൽ നിന്ന് വാങ്ങിയിരുന്നു.
2013 ൽ പ്രിയദർശൻ ഒരു ഹിന്ദി ചിത്രത്തിനുപുറമെ, മോഹൻലാലിനെ നായകനാക്കി കേരള ചരിത്രത്തിലെ ഒരു കാലഘട്ടം ആധാരമാക്കി കുഞ്ഞാലി മരക്കാർ എന്നൊരു ചിത്രത്തിനായും പ്രവർത്തിക്കുന്നുണ്ടെന്നും അതിന്റെ ഗവേഷണ പ്രവർത്തനങ്ങൾ നടന്നു കൊണ്ടിരിക്കുകയാണെന്നും വെളിപ്പെടുത്തി. ആദ്യം ഹിന്ദി സിനിമ പൂർത്തിയാക്കിയ ശേഷം ഇപ്പോൾ നടക്കുന്ന ഗവേഷണങ്ങൾക്ക് 10 മാസം കൂടി വേണ്ടിവരുന്ന മലയാളത്തിലെ പദ്ധതി ആരംഭിക്കുമെന്ന് പ്രിയദർശൻ ടൈംസ് ഓഫ് ഇന്ത്യയോട് 2017 നവംബർ 1 ന് സ്ഥിരീകരിച്ചു. അതുവരെ ശേഖരിച്ചതും പൊതുജനങ്ങളിൽനിന്നു ലഭ്യമായതുമായ വിവരങ്ങൾ പരിമിതമായിരുന്നതിനാൽ അവർക്ക് ചരിത്രത്തിലേക്ക് കൂടുതൽ ആഴത്തിൽ നോക്കേണ്ടിവന്നു. ആകെയുള്ള നാല് മരക്കാന്മാരിൽ നിന്ന് ഏതു കുഞ്ഞാലി മരക്കാറെയാണ് മോഹൻലാൽ അവതരിപ്പിക്കുന്നതെന്ന് തീരുമാനമായിരുന്നില്ല. ആ കാലഘട്ടത്തിൽ നടന്ന പല സംഭവങ്ങളെക്കുറിച്ചുള്ള വിവരങ്ങൾ അവ്യക്തമായിരുന്നതിനാൽ താൻ അവതരിപ്പിക്കുന്ന കഥ ചില വസ്തുതയുടെയും കെട്ടുകഥകളുടേയും ഒരു സമന്വയമാകുമെന്ന് പ്രിയദർശൻ പറഞ്ഞു. ഏറ്റവും രസകരമായ കഥ കുഞ്ഞാലി മരക്കാർ നാലാമന്റേതായിരിക്കുമെന്നു കണക്കുകൂട്ടിയ പ്രിയദർശൻ കുഞ്ഞാലി മരക്കാർ നാലാമനെ സിനിമയിൽ മുഖ്യ കഥാപാത്രമായി അവതരിപ്പിച്ചു. 1505 മുതൽ 1601 വരെ നീളുന്നതായിരുന്ന ഈ കഥ.
സംവിധായകൻ പ്രിയദർശൻ, മോഹൻലാൽ, നിർമ്മാതാവ് ആന്റണി പെരുമ്പാവൂർ, സഹനിർമാതാക്കളായ സന്തോഷ് ടി. കുരുവിള, റോയ് സിജെ എന്നിവർചേർന്ന് 2018 ഏപ്രിൽ 28 ന് കൊച്ചിയിൽ‌നടന്ന പത്രസമ്മേളനത്തിൽ ചിത്രത്തിന്റെ പേര് ഔദ്യോഗിമായി പ്രഖ്യാപിച്ചു. ആഷിർവാദ് സിനിമാസ് എന്ന കമ്പനിയുടെ കീഴിൽ നിർമ്മിക്കുന്നതും മൂൺഷോട്ട് എന്റർടൈൻമെന്റും കോൺഫിഡന്റ് ഗ്രൂപ്പും സഹനിർമാതാക്കളായ ഈ ചിത്രത്തിന്റെ ബജറ്റ് 100 കോടി രൂപയാണെന്നു പ്രഖ്യാപിക്കപ്പെടുകയും ഇത് മലയാള സിനിമയിൽ ഏറ്റവും ചെലവേറിയ ചിത്രമായി മാറുകയും ചെയ്യുമെന്ന് കണക്കാക്കപ്പെട്ടു. 2018 നവംബർ 1 ന് കേരളപ്പിറവി ദിനത്തിൽ നിർമ്മാണം ആരംഭിച്ചുവെന്ന് പറയപ്പെടുന്നു.
നിർമ്മാണത്തിനുമുമ്പ്
അന്തരിച്ച തിരക്കഥാകൃത്ത് ടി. ദാമോദരന്റെ ആദ്യകാല ചർച്ചകളിൽ നിന്നുരുത്തിരിഞ്ഞ നിരവധി സന്ദർഭങ്ങൾ ഉൾപ്പെടുത്തിക്കൊണ്ട് സംവിധായകൻ പ്രിയദർശൻ സഹായ അനി ശശിയോടൊപ്പം ചിത്രത്തിന്റെ തിരക്കഥയെഴുതാൻ ആരംഭിച്ചു. പ്രീ-പ്രൊഡക്ഷന് ഏകദേശം ഏഴ് മാസവും പോസ്റ്റ് പ്രൊഡക്ഷന് എട്ട് മാസവും ആവശ്യമുള്ള ഇതിന്റെ ആദ്യ ഡ്രാഫ്റ്റ് 2018 ഏപ്രിലിൽ പൂർത്തിയായിരുന്നു. മരയ്ക്കാർ നാലാമന്റെ വിശ്വസ്തനായ ഒരു ചൈനീസ് ലെഫ്റ്റനന്റ് ചിനാലിയുടെ വേഷം ചെയ്യാൻ പറ്റിയ ഒരു ചൈനീസ് നടനെ ഇതിനിടെ സിനിമാസംഘം അന്വേഷിച്ചിരുന്നു. 2018 മെയ് മാസത്തിൽ മോഹൻലാലിനോടൊപ്പം ചിത്രത്തിലെ പ്രധാനപ്പെട്ട വേഷങ്ങൾ അവതരിപ്പിക്കേണ്ട താരങ്ങളെ കണ്ടെത്തുന്നതിനായി തെലുങ്ക് നടൻ അക്കിനേനി നാഗാർജ്ജുന, ബോളിവുഡ് താരം സുനിൽ ഷെട്ടി, പരേഷ് റാവൽ എന്നിവരേയും സമീപിച്ചതായി റിപ്പോർട്ടുകളുണ്ടായിരുന്നു. നാഗാർജുനയുടെ വേഷത്തിനായി ചർച്ചകൾ നടത്തുന്നതിനിടെ സുനിൽ ഷെട്ടി ഈ സിനിമയുടെ കരാറിൽ ഒപ്പിട്ടതായി സ്ഥിരീകരിക്കപ്പെട്ടു. ഈ സിനിമയിലെ വേഷം അവതരിപ്പിക്കുന്നതിനായി ഷെട്ടി മുടി നീട്ടിവളർത്തിയിരുന്നു. ജൂൺമാസത്തിൽ, തനിക്ക് ഇതുവരെ തിരക്കഥ കേൾക്കാൻ അവസരം ലഭിച്ചില്ലെന്നും അതിനാൽ തിരക്കഥ വായിച്ചതിനുശേഷം മാത്രമേ കരാറിൽ ഒപ്പിടുകയുള്ളൂവെന്നും നാഗാർജുന അറിയിച്ചതായി പറയപ്പെടുന്നു. എന്നിരുന്നാലും ചർച്ചകളുടെ അവസാനം അദ്ദേഹം ഈ വേഷം സ്വീകരിച്ചില്ല. പ്രിയദർശനും ശശിയും തിരക്കഥയുടെ അവസാന ഡ്രാഫ്റ്റ് 2018 ജൂൺ ആദ്യം പൂർത്തിയാക്കിയിരുന്നു. ആ മാസത്തിൽ മധുവും പ്രഭുവും സിനിമയിൽ അഭിനയിക്കുന്ന കാര്യം ഏതാണ്ട് സ്ഥിരീകരിക്കപ്പെട്ടു, മധു കുഞ്ഞാലി മരക്കാർ I / കുട്ടിയാലി മരക്കർ എന്ന കഥാപാത്രമായും രണ്ടാമത്തേയാൾ വെളിപ്പെടുത്താത്ത ഒരു നിർണായക വേഷത്തിലും അഭിനയിക്കുമെന്നായിരുന്നു ധാരണ. എന്നിരുന്നാലും, സിനിമാ വ്യവസായത്തിൽ നിന്ന് വിരമിക്കാനുള്ള തന്റെ തീരുമാനത്തിന്റെ ഭാഗമായി മധു സിനിമയിൽ നിന്നും (മറ്റ് സിനിമകളിൽ നിന്നും) പിൻമാറി. പിന്നീട്, ഫാസിൽ അദ്ദേഹത്തിന്റെ അഭാവത്തിൽ ഈ കഥാപാത്രത്തെ ഏറ്റെടുത്തു. അക്ഷയ് കുമാറിന് ഒരു വേഷം വാഗ്ദാനം ചെയ്തിരുന്നെങ്കിലും നിരസിച്ചിരുന്നു.
2018 ജൂലൈയിൽ ദുർഗ കൃഷ്ണൻ ചിത്രത്തിലെ ഒരു പ്രധാന വേഷത്തിൽ അഭിനയിക്കാൻ ധാരണയിലെത്തിയതായി റിപ്പോർട്ടുചെയ്യപ്പെട്ടു. നായികയടക്കം 2018 സെപ്റ്റംബർ അവസാനത്തോടെ നടീനടന്മാരുടെ തെരഞ്ഞെടുപ്പ് പൂർത്തിയാക്കാനാണ് സിനിമാ സംഘം ലക്ഷ്യമിട്ടത്. ആ മാസത്തിൽ ചിത്രത്തിലെ കൂടുതൽ അഭിനേതാക്കൾ വെളിപ്പെടുത്തപ്പെട്ടു. അർജുൻ സർജയെ ചിത്രത്തിലെ ഒരു പ്രധാന വേഷത്തിൽ സ്ഥിരീകരിച്ചു. ഷെട്ടിയുടെയും സർജയുടെയും വേഷങ്ങൾ ചരിത്രത്തിൽ കൂടുതൽ അറിയപ്പെടാത്തതിനാൽ യഥാർത്ഥ ചരിത്ര കഥാപാത്രങ്ങളെ കെട്ടുകഥകളുമായി സമന്വയിപ്പിച്ചതിന്റെ അടിസ്ഥാനമാക്കിയുള്ളതാണ് ഈ കഥാപാത്രങ്ങൾ. രഞ്ജി പണിക്കർ, നെടുമുടി വേണു, സിദ്ദിഖ് എന്നിവരെ സഹവേഷങ്ങളിൽ സ്ഥിരീകരിച്ചു. പ്രണവ് മോഹൻലാലും കല്യാണി പ്രിയദർശനും ചിത്രത്തിൽ "പ്രത്യേക വേഷങ്ങൾ" അവതരിപ്പിക്കുമെന്ന് പ്രിയദർശൻ വെളിപ്പെടുത്തി. പ്രണവ് യുവാവായ മരക്കാർ നാലാമനെ അവതരിപ്പിക്കുന്നു. അവർ സിനിമയിൽ ദമ്പതികളായി അഭിനയിക്കുന്നു. ഈ സിനിമയിലെ ഒരു വേഷം താൻ തന്നെയാണ് പിതാവിനോട് ആവശ്യപ്പെട്ടതെന്ന് കല്യാണി പറഞ്ഞിരുന്നു. കീർത്തി സുരേഷ് ചിത്രത്തിൽ ഒരു പ്രധാന കഥാപാത്രത്തെ അവതരിപ്പിക്കുന്നു. ശാസ്ത്രീയ സംഗീതത്തിൽ പരിശീലനം നേടിയ തന്റെ കഥാപാത്രത്തെ അവതരിപ്പിക്കുന്നതിനുള്ള തയ്യാറെടുപ്പിന്റെ ഭാഗമായി അവർ വീണ വായിക്കാൻ പഠിച്ചിരുന്നു. ചൈനീസ് നടൻ ജയ് ജെ. ജക്രിത് അവതരിപ്പിച്ച ചിനാലി / ചിയാങ് ജുവാനുമായി അവളുടെ കഥാപാത്രത്തിന് ഒരു പ്രണയബന്ധവുമുണ്ട്. മുകേഷ് ചിത്രത്തിലുണ്ടെന്ന് സ്ഥിരീകരിക്കപ്പെട്ടിരുന്നു. 2018 ഒക്ടോബറിൽ പൂജാ കുമാറിനായുള്ള ഒരു വേഷത്തിനായി ചർച്ചകൾ നടത്തിയിരുന്നു. മഞ്ജു വാരിയർ ചിത്രത്തിൽ സുബൈദ എന്ന കഥാപാത്രമായി വേഷമിട്ടു. അശോക് സെൽവൻ ഒരു പ്രതിയോഗിയുടെ വേഷം അവതരിപ്പിച്ചുകൊണ്ട് മലയാള സിനിമയിലേയ്ക്ക് അരങ്ങേറ്റം കുറിച്ചു. മരക്കാർ നാലാമന്റെ സംഘത്തിലെ ഒരു കഥാപാത്രത്തെ അവതരിപ്പിക്കുന്ന ഷിയാസ് കരീം എന്ന നടന് 50 ദിവസത്തെ ഷൂട്ടിംഗ്‌  ഉണ്ടായിരുന്നു.
നിർമ്മാണ പുരോഗതി
2019 സെപ്റ്റംബർ 22 ന് ആശിർവാദ് സിനിമാസ് സംഘടിപ്പിച്ച് കൊച്ചിയിലെ ഗോകുലം പാർക്കിൽ നടന്ന ആഷിർവാദത്തോടെ ലാലേട്ടൻ എന്ന പരിപാടിയിൽ ഈ ചിത്രത്തിന്റെ ചില ഫുട്ടേജുകൾ പ്രത്യേകമായി പ്രദർശിപ്പിച്ചിരുന്നു. പ്രിൻസിപ്പൽ ഫോട്ടോഗ്രാഫി 2018 ഡിസംബർ 1ന് ആരംഭിച്ചു.റാമോജി റാവു ഫിലിം സിറ്റി, ഹൈദരാബാദ്, എന്നിവയാണ് ഷൂട്ടിംഗ് ലൊക്കേഷനുകൾ. തിരു ആണ് ഛായാഗ്രഹണം നിർവഹിച്ചത്.
ഡിസംബർ 16 ന് മോഹൻലാൽ സെറ്റിൽ ചേർന്നു. പ്രധാന ഫോട്ടോഗ്രാഫി 104 ദിവസം നീണ്ടുനിന്നു. ഇത് 2019 മാർച്ച് അവസാനത്തോടെ അവസാനിച്ചു.സംവിധായകൻ പ്രിയദർശന്റെ പതിവ് സഹകാരി സാബു സിറിൽ ആയിരുന്നു ചിത്രത്തിന്റെ കലാ സംവിധാനം നിർവഹിച്ചത്.പ്രണവും കല്യാണിയും ഉൾപ്പെടുന്ന കുറച്ച് രംഗങ്ങൾ ആദ്യം ചിത്രീകരിച്ചു. ഇവ രണ്ടും ഉൾക്കൊള്ളുന്ന ഗാനരംഗത്തിൻറ്റെ നൃത്തം സംവിധാനം നിർവ്വഹിച്ചത് ബ്രിന്ദയാണ്. ആ മാസം മധ്യത്തിൽ മോഹൻലാൽ ചിത്രത്തിൻറെ സെറ്റുകളിൽ എത്തിച്ചേർന്നു. പ്രധാന ഫോട്ടോഗ്രാഫി 104 ദിവസം നീണ്ടുനിന്നു. 2019 മാർച്ച് അവസാനത്തിലാണ് ഇത് അവസാനിച്ചത്. ചിത്രത്തിന്റെ ഭൂരിഭാഗവും രാമോജി ഫിലിം സിറ്റിയിലും, മറ്റ് ഏതാനും ശേഷിക്കുന്ന രംഗങ്ങൾ ചിത്രീകരിച്ചത് കോവളം, തിരുവനന്തപുരം എന്നീ സ്ഥലങ്ങളിൽ ആണ്.
വാഗമൺ,ഹൈദരാബാദ്, ബാദ്മി, രാമേശ്വരം എന്നിവിടങ്ങളാണ് ഈ ചിത്രത്തിന്റെ പ്രധാന ലൊക്കേഷനുകളായി തെരഞ്ഞെടുത്തിരുന്നത്. ഏറ്റവും വലിയ ബജറ്റിൽ ചിത്രീകരിച്ച സിനിമ എന്ന ഖ്യാതി നേടിയ ഈ ചിത്രം മലയാള സിനിമ ചരിത്രത്തിൽ ഇടം നേടി കഴിഞ്ഞു. ഒപ്പം എന്ന ത്രില്ലർ ചിത്രത്തിന് ശേഷം പ്രിയദർശനും മോഹൻലാലും ഒന്നിക്കുന്ന ചിത്രം ആണിത്. പ്രേക്ഷകരെ വിസ്മയിപ്പിച്ച ബാഹുബലിയുടെ കലാസംവിധാനം സംവിധാനം നിർവഹിച്ച സാബു സിറിൾ ആണ് ഈ ചിത്രത്തിന്റെയും കലാസംവിധാനം കൈകാര്യം ചെയ്യുന്നത്.
ചിത്രത്തിന്റെ വിഷ്വൽ ഇഫക്റ്റുകൾ കൈകാര്യം ചെയ്യുന്നതിനായി, ഫ്രെയിംസ്റ്റോറുമായുള്ള പങ്കാളിത്തത്തിലൂടെ ആഗോളതലത്തിൽ അംഗീകാരം ലഭിച്ച പൂനെ ആസ്ഥാനമായുള്ള അനിബ്രെയിനുമായി കരാർ ഒപ്പിട്ടു. ഒരു വർഷം നീണ്ടുനിന്ന ചിത്രത്തിന്റെ വിഷ്വൽ ഇഫക്റ്റ് പ്രക്രിയകൾ പൂർത്തിയായിരുന്നു. പ്രിയദർശന്റെ മകൻ സിദ്ധാർത്ഥാണ് ഈ ചിത്രത്തിൻറെ വിഷ്വൽ എഫക്റ്റ്സ് സൂപ്പർവൈസർ.
റിലീസ്
ചിത്രത്തിന്റെ ഔദ്യോഗിക ഫസ്റ്റ് ലുക്ക് പോസ്റ്റർ 2020 ജനുവരി 1ന് പുറത്തിറങ്ങി.മോഹൻലാൽ കുതിരപ്പുറത്തേറി വരുന്ന ചിത്രമാണ് പോസ്റ്ററിലുള്ളത്. 2020 ജനുവരി 26-ന് ചിത്രത്തിന്റെ ആദ്യ ടീസർ പുറത്തിറങ്ങി. 2020 മാർച്ച് 6-ന് ചിത്രത്തിന്റെ ഔദ്യോഗിക ട്രെയിലർ റിലീസ് ചെയ്തു.
ലോകത്ത് പടർന്നു പിടിച്ച കൊറോണ വൈറസിന്റെ പശ്ചാത്തലത്തിൽ ഈ ചിത്രത്തിന്റെ റിലീസ് മാറ്റി വച്ചു.2020 മാർച്ച് 26-നായിരുന്നു ചിത്രം തിയേറ്ററുകളിൽ എത്തിക്കുവാൻ അണിയറ പ്രവർത്തകർ തീരുമാനിച്ചത്.ഈ ചിത്രത്തിന്റെ വിദേശ വിതരണാവകാശം ഫാർസ് ഫിലിം സ്വന്തമാക്കി.
പുരസ്കാരം
ചിത്രം പ്രേക്ഷകർക്ക് മുന്നിൽ എത്തുന്നതിനു മുൻപ് തന്നെ 2019 ദേശീയ ചലച്ചിത്ര പുരസ്കാരം ലഭിച്ചു. രണ്ടു പുരസ്കാരങ്ങളാണ് ലഭിച്ചത്. മികച്ച ചിത്രത്തിനുള്ള പുരസ്കാരവും മികച്ച വിഎഫ്എക്സി(സിദ്ധാർഥ് പ്രിയദർശൻ)നുള്ള പുരസ്കാരവുമാണ് ലഭിച്ചത്.
ബോക്സ് ഓഫീസ്
ചിത്രം കേരളത്തിൽ ആദ്യ ദിനം ₹6.92 കോടിയും രണ്ടാം ദിനം ഏകദേശം ₹7 കോടിയും നേടി. 70-100 കോടി ബജറ്റിൽ ലോകമെമ്പാടുമുള്ള തിയേറ്ററുകളിൽ നിന്ന് 50 കോടിയിലധികം ചിത്രം നേടി. ഈ ചിത്രം ഒരു ബോക്‌സ് ഓഫീസിൽ പരാജയമായിരുന്നു.
നിരൂപക പ്രതികരണം
നിരൂപകരിൽ നിന്ന് സമ്മിശ്ര പ്രതികരണമാണ് ചിത്രത്തിന് ലഭിച്ചത്.ടൈംസ് ഓഫ് ഇന്ത്യ ഈ ചിത്രത്തിന് 5 ൽ 2.5 റേറ്റിംഗ് നൽകി. ന്യൂസ് മിനിറ്റ് സിനിമയെ 5 ൽ 3 ആയി റേറ്റുചെയ്‌തു
സംഗീതം
റോണി റാഫേലാണ് ഈ ചിത്രത്തിന്റെ സംഗീത സംവിധാനം നിർവഹിച്ചത്. രാഹുൽ രാജ്, അങ്കിത് സൂരി, ലൈൽ ഇവാൻസ് റോഡർ എന്നിവർ ചേർന്ന് ചിത്രത്തിന്റെ പശ്ചാത്തലസംഗീതം ഒരുക്കി. വിനീത് ശ്രീനിവാസൻ, കെ എസ്‌ ചിത്ര, എം ജി ശ്രീകുമാർ, ശ്രേയ ഘോഷാൽ തുടങ്ങിയവരാണ് ചിത്രത്തിലെ ഗാനങ്ങൾ ആലപിച്ചത്.
സ്വീകരണം
പ്രതീക്ഷിച്ചതിനു വിപരീതമായി ചിത്രം സാമ്പത്തികമായി വൻ പരാജയമായിരുന്നു. സമ്മിശ്ര പ്രതികരണങ്ങളാണ് പ്രേക്ഷകരിൽ നിന്നും വന്നിരുന്നത്. സിനിമക്കെതിരെ വ്യാപകമായി ഡീഗ്രേഡിങ് നടന്നു. മരക്കാർ അറബിക്കടലിന്റെ സിംഹം ശരാശരിയിൽ ഒതുങ്ങി. ചരിത്രവുമായി ബന്ധമില്ലാത്ത പൊള്ളയായ തിരക്കഥയും പ്രായം തളർത്തിയ കഥാപാത്രങ്ങളും കൂടാതെ കഥാപാത്രനിർണ്ണയത്തിലെ പോരായ്മകളും ചിത്രത്തിനു മങ്ങലേൽപ്പിച്ചു. എന്നിരുന്നാലും മികച്ച സാങ്കേതികതികവും V.F.X ഉം ചിത്രത്തിന്റെ ഏറ്റവും വലിയ സവിശേഷതയായി എടുത്തുപറയേണ്ടതുതന്നെയാണ്. ചിത്രത്തിന് ബോക്സ്ഓഫീസിൽ വേണ്ടത്ര രീതിയിൽ മുന്നേറാൻ സാധിച്ചില്ല. അതുപോലെ തന്നെ ചിത്രത്തിന്റെ പശാത്തലസംഗീതവും ഗാനങ്ങളും മികവ് പുലർത്തിയിട്ടുണ്ട്.
അവലംബം
വർഗ്ഗം:പുറത്തിറങ്ങാനിരിക്കുന്ന മലയാളചലച്ചിത്രങ്ങൾ വർഗ്ഗം:മോഹൻലാൽ-,മഞ്ജുവാരിയർ ജോഡി
ആൽഫ (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു അൺഇൻകോർപ്പറേറ്റഡ് ഫ്രീഡ്മാൻസ് ടൗണാണ് ആൽഫ. അമേരിക്കൻ അഭ്യന്തരയുദ്ധത്തിനുശേഷം രൂപംകൊണ്ടതാണ് പട്ടണം 1890കളിൽ ഒരു പ്രധാന ജനവാസകേന്ദ്രമായിരുന്നു. ഇരുപതാം നൂറ്റാണ്ടിൽ ജനവാസം ക്രമേണ കുറഞ്ഞ പട്ടണം 1987ൽ ഡീലിസ്റ്റ് ചെയ്യപ്പെട്ടു. ഇന്നീ പ്രദേശം ഡാളസ് നഗരത്തിൽ ഇൻകോർപ്പറേറ്റ് ചെയ്യപ്പെട്ടിരിക്കുന്നു.
ഭൂമിശാസ്ത്രം
ആൽഫ നഗരത്തിന്റെ അക്ഷരേഖാംശങ്ങൾ 32.93861°N, -96.80306°W (32.938638, -96.803069) ആണ്.
ബ്രിട്ടീഷ്‌ എയർവേസ്
ബിഎ എന്ന ചുരുക്കപ്പേരിൽ അറിയപ്പെടുന്ന ബ്രിട്ടീഷ്‌ എയർവേസ് ആണു യുണൈറ്റഡ് കിംഗ്‌ഡത്തിൻറെ പതാക വാഹക എയർലൈൻ. വിമാനങ്ങളുടെ എണ്ണത്തിൻറെ കാര്യത്തിൽ യുണൈറ്റഡ് കിംഗ്‌ഡത്തിലെ ഏറ്റവും വലിയ എയർലൈനും ബ്രിട്ടീഷ്‌ എയർവേസ് ആണ്. യാത്രക്കാരുടെ എണ്ണത്തിൽ ഈസിജെറ്റിനു പിറകിൽ യുണൈറ്റഡ് കിംഗ്‌ഡത്തിലെ രണ്ടാമത്തെ ഏറ്റവും വലിയ എയർലൈനാണ് ബ്രിട്ടീഷ്‌ എയർവേസ്. എയർലൈനിൻറെ പ്രധാന ഹബ്ബായ ലണ്ടൻ ഹീത്രോ എയർപോർട്ടിനു സമീപമുള്ള വാട്ടർസൈഡിലാണ് എയർലൈനിൻറെ ആസ്ഥാനം. ബ്രിട്ടീഷ്‌ എയർവേസ് ലോകത്തിലെ ഏറ്റവും വലിയ ഏവിയേഷൻ ഗ്രൂപ്പായ ഇന്റർനാഷണൽ എയർലൈൻ ഗ്രൂപ്പിൻറെ (ഐഎജി) ഭാഗമാണ്.
ദീപിക കുറുപ്പ്
ഇന്ത്യൻ വംശജയായ ഒരു കണ്ടുപിടുത്തക്കാരിയും ശാസ്ത്രജ്ഞയും ശുദ്ധജല അഡ്വൊക്കേറ്റുമാണ് ദീപിക കുറുപ്പ് (ജനനം 1998). 2012 ഡിസ്കവറി എഡ്യുക്കേഷൻ 3 എം യംഗ് സയന്റിസ്റ്റ് അവാർഡിന് അവർ അർഹയായി. സൗരോർജ്ജം ഉപയോഗിച്ച് വെള്ളം ശുദ്ധീകരിക്കുന്നതിനുള്ള പുതിയതും ചെലവുകുറഞ്ഞതുമായ രീതി വികസിപ്പിച്ചെടുത്തതിനാണ് 25,000 ഡോളർ സമ്മാനം ഉള്ള അവാർഡ് ലഭിച്ചത്. "ജൈവത്തെ തരംതാഴ്ത്തുന്നതിനും മലിനജലത്തിൽ ബാക്ടീരിയകളെ നിഷ്ക്രിയമാക്കുന്നതിനുമുള്ള ഒരു നോവൽ ഫോട്ടോകാറ്റലിറ്റിക് പെർവ്യൂസ് കോമ്പോസിറ്റ്" പ്രൊജക്റ്റിന്റെ പേരിൽ ദീപിക 2014 -ലെ അന്താരാഷ്ട്ര സ്റ്റോക്ക്ഹോം ജൂനിയർ വാട്ടർ പ്രൈസ് ഫൈനലിസ്റ്റും ആയി.
ബ്രിട്ടീഷ്‌ എയർവേസ്
ചരിത്രം
1971-ൽ സിവിൽ ഏവിയേഷൻ ആക്ട്‌ പാസാക്കിയശേഷം ബ്രിട്ടീഷ്‌ ഓവർസീസ് കോർപറേഷൻ(ബിഒഎസി), ബ്രിട്ടീഷ്‌ യൂറോപ്പിയൻ എയർവേസ് (ബിഇഎ) എന്നിവയെ നടത്താനായി യുണൈറ്റഡ് കിംഗ്ഡം സർക്കാർ ബ്രിട്ടീഷ്‌ എയർവേസ് ബോർഡ് സ്ഥാപിച്ചു. 1972 സെപ്റ്റംബർ 1 മുതൽ ബിഒഎസിയുടേയും ബിഇഎയുടേയും പ്രവർത്തനങ്ങൾ ബ്രിട്ടീഷ്‌ എയർവേസ് ഗ്രൂപ്പ് ഏറ്റെടുത്തു.
ബിഒഎസിയും ബിഇഎയും ഒന്നാക്കിമാറ്റി 1974 മാർച്ച്‌ 1-നു ബ്രിട്ടീഷ്‌ എയർവേസ് സ്ഥാപിച്ചു. അന്നത്തെ ഏറ്റവും വലിയ രണ്ടാമത്തെ യുണൈറ്റഡ് കിംഗ്‌ഡത്തിലെ എയർലൈനായ ബ്രിട്ടീഷ്‌ കാലെഡോനിയനുമായി രണ്ടു വർഷം നീണ്ടുനിന്ന കടുത്ത മത്സരത്തിനുശേഷം 1976-ൽ സർക്കാർ ഏവിയേഷൻ പോളിസിയിൽ മാറ്റങ്ങൾ വരുത്തി ഇരു എയർലൈനുകളും തമ്മിലുള്ള മത്സരം അവസാനിപ്പിച്ചു.
ദീപിക കുറുപ്പ്
2015 ജനുവരിയിൽ, കുറുപ്പിനെ ഫോർബ്സ് 30 അണ്ടർ 30 ഇൻ എനർജി 2015 ൽ ഉൾപ്പെടുത്തി. ടീൻ വോഗിലും അവർ ഫീച്ചർ ചെയ്തിട്ടുണ്ട്. ദീപിക ഇപ്പോൾ സ്റ്റാൻഫോർഡ് സ്കൂൾ ഓഫ് മെഡിസിനിൽ വിദ്യാർത്ഥിയാണ്.
ബ്രിട്ടീഷ്‌ എയർവേസ്
ചരിത്രം
ബ്രിട്ടീഷ്‌ എയർവേസും എയർ ഫ്രാൻസും സൂപ്പർസോണിക് വിമാനമായ എയറോസ്പേഷ്യൽ-ബിഎസി കോൺകോർഡ് വിമാനം ഉപയോഗിച്ചിരുന്നു, ലോകത്തിലെ ആദ്യത്തെ സൂപ്പർസോണിക് യാത്രാവിമാന സർവീസ് നടന്നത് 1976 ജനുവരിയിൽ ലണ്ടൻ ഹീത്രോയിൽനിന്നും ബഹ്‌റൈനിലേക്കാണ്.
ദീപിക കുറുപ്പ്
പശ്ചാത്തലം
ദീപിക കുറുപ്പ് ന്യൂ ഹാംഷെയറിലെ നാഷുവയിലാണ് ജനിച്ചത്. ജലശുദ്ധീകരണത്തിൽ പ്രവർത്തിക്കാൻ തന്നെ പ്രചോദിപ്പിച്ചതിന്റെ നിരവധി കാരണങ്ങൾ അവർ വിശദീകരിച്ചിട്ടുണ്ട്. മത്സരത്തിലേക്കുള്ള എൻട്രി വീഡിയോയിൽ, അവർ തന്റെ കണ്ടുപിടിത്തം വികസിപ്പിക്കുന്നതിനുള്ള സംവിധാനവും കണ്ടുപിടുത്തത്തിലേക്ക് നയിച്ച ചില ഘടകങ്ങളും വിശദീകരിക്കുന്നു. മാതാപിതാക്കൾക്കൊപ്പമുള്ള ഇന്ത്യയിലേക്കുള്ള യാത്രയിൽ ചെന്നൈയിൽ വെച്ച് തന്റെ പ്രായമുള്ള കുട്ടികൾ ഉൾപ്പടെ ശുദ്ധീകരിക്കാത്ത മലിന ജലം കുടിക്കുന്നത് കണ്ടതാണ് ജല ശുദ്ധീകരണ സംവിധാനം വികസിപ്പിച്ചെടുക്കാനുള്ള ഒരു പ്രധാന പ്രചോദനം.
ജലശുദ്ധീകരണ രീതി
2012 -ൽ ഡിസ്കവറി എഡ്യുക്കേഷൻ 3 എം യംഗ് സയന്റിസ്റ്റ് അംഗീകാരം നേടിയ കുറുപ്പിന്റെ ആദ്യ ആശയം ജലശുദ്ധീകരണത്തിനായി ഒരു ഫോട്ടോകാറ്റലിറ്റിക് സംയുക്തം ഉപയോഗിക്കുന്നതിനെ അടിസ്ഥാനമാക്കിയുള്ളതാണ്. ഈ പദ്ധതിയിൽ ടൈറ്റാനിയം ഡയോക്സൈഡും സിങ്ക് ഓക്സൈഡും പൊള്ളയായ ഗ്ലാസ് മൈക്രോസ്ഫിയറുകളും പോർട്ട്ലാൻഡ് സിമന്റും ചേർന്ന ഒരു ഫോട്ടോകാറ്റലിറ്റിക് സംയുക്തം ഉൾപ്പെടുന്നു. 2012 ൽ കുറുപ്പിന്റെ ഫോട്ടോകാറ്റലിറ്റിക് കോമ്പോസിറ്റിന് മൊത്തം കോളിഫോമിന്റെ അളവ് 8000 കോളനി രൂപീകരണ യൂണിറ്റുകളിൽ നിന്ന് 50 ആയി കുറയ്ക്കാൻ കഴിഞ്ഞു. കൂടാതെ, സാധാരണ സോളാർ അണുനാശിനി രീതികളേക്കാൾ വേഗതയിൽ ഇത് മെത്തിലീൻ ബ്ലൂ ഓക്സിഡൈസ് ചെയ്തു.
ബ്രിട്ടീഷ്‌ എയർവേസ്
ചരിത്രം
താച്ചർ സർക്കാർ 1981-ൽ ബ്രിട്ടീഷ്‌ എയർവേസിനെ സ്വകാര്യവത്കരിക്കാൻ തീരുമാനിച്ചു. സർ ജോൺ കിംഗ്‌, പിന്നീട് ലോർഡ്‌ കിംഗ്‌, എയർലൈനിനെ ലാഭത്തിലേക്കു തിരിച്ചുകൊണ്ടുവരിക എന്ന ലക്ഷ്യത്തോടെ ചെയർമാനാക്കി. മറ്റു പല വലിയ എയർലൈനുകളും നഷ്ടത്തിലായപ്പോഴും ബ്രിട്ടീഷ്‌ എയർലൈൻസിനെ ലാഭകരമായി നടത്തിയതിൻറെ ക്രെഡിറ്റ്‌ കിംഗിനാണ്. പതാക വാഹക എയർലൈൻ സ്വകാര്യവത്കരിച്ചു 1987-ൽ ലണ്ടൻ സ്റ്റോക്ക് എക്സ്ചേഞ്ചിൽ ചേർക്കപ്പെട്ടു.അതേ വർഷംതന്നെ യുകെയിലെ രണ്ടാമത്തെ വലിയ എയർലൈൻ ആയിരുന്ന ബ്രിട്ടീഷ്‌ കാലെഡോനിനെ ബ്രിട്ടീഷ്‌ എയർവേസ് ഏറ്റെടുത്തു.
ലക്ഷ്യസ്ഥാനങ്ങൾ
ആറു ആഭ്യന്തര ലക്ഷ്യസ്ഥാനങ്ങൾ ഉൾപ്പെടെ 160-ൽ അധികം ലക്ഷ്യസ്ഥാനങ്ങളിലേക്ക് ബ്രിട്ടീഷ്‌ എയർവേസ് സർവീസ് നടത്തുന്നു. മനുഷ്യവാസമുള്ള 6 ഭൂഖണ്ഡങ്ങളിലേക്കും സർവീസ് നടത്തുന്ന ചുരുക്കം ചില എയർലൈനുകളിൽ ഒന്നാണ് ബ്രിട്ടീഷ്‌ എയർവേസ്. എയർ ചൈന, ഡെൽറ്റ എയർലൈൻസ്, എമിരേറ്റ്സ്, എത്തിഹാദ് എയർവേസ്, കൊറിയൻ എയർ, ക്വാൻട്ടസ്, ഖത്തർ എയർവേസ്, സിംഗപ്പൂർ എയർലൈൻസ്, സൗത്ത് ആഫ്രിക്കൻ എയർവേസ്, യുണൈറ്റഡ് എയർലൈൻസ് എന്നിവയാണ് മറ്റു എയർലൈനുകൾ.
ദീപിക കുറുപ്പ്
ജലശുദ്ധീകരണ രീതി
2015 ഗൂഗിൾ സയൻസ് മേളയിലെ നാഷണൽ ജിയോഗ്രാഫിക് ജേതാവ് കൂടിയാണ് അവർ.